Cara Kira Fidyah Puasa, Bayar Fidyah Puasa Online 2023

Fidyah puasa atau merupakan satu bentuk bayaran denda yang dikenakan ke atas seseorang individu Islam yang telah baligh. Denda puasa ini adalah kerana tidak dapat menggantikan puasa di bulan Ramadan pada sesuatu tahun sehinggalah tibanya bulan Ramadan tahun berikutnya.

Table of Contents

Toggle

9 Perkara Wajib Tahu Berkaitan Fidyah Puasa di Malaysia (Panduan Lengkap)
1. Fidyah Maksud
2. Hukum Fidyah Puasa
3. Kadar Bayaran Fidyah Mengikut negeri-negeri Seluruh Malaysia
4. Kiraan Fidyah Puasa: Cara Kira Fidyah Puasa
5. Kalkulator Fidyah Puasa
6. Golongan yang Dikenakan Fidyah
7. Cara Bayar Fidyah Puasa
8. Waktu Membayar Fidyah
9. Orang yang Berhak Menerima Fidyah Puasa
Renew Insurans Kereta di Qoala dan Nikmati Diskaun dan Hadiah Eksklusif Menarik

9 Perkara Wajib Tahu Berkaitan Fidyah Puasa di Malaysia (Panduan Lengkap)

Sebagai umat Islam, anda perlu ketahui semua perkara berkaitan fidyah seperti golongan yang wajib bayar fidyah puasa termasuk cara kiraan fidyah puasa. Artikel ini akan membantu anda memahami konsep apa itu fidyah termasuk pengiraan fidyah puasa, cara bayar fidyah puasa dan lain-lain lagi.

1. Fidyah Maksud

Apa maksud fidyah? Secara asasnya, fidyah ialah sesuatu yang dibayar untuk menebus diri sama ada dalam bentuk harta atau tindakan lain kerana kekurangan dalam sesuatu amal ibadah.

Dalam konteks ibadah puasa, fidyah puasa perlu dibayar kerana meninggalkan puasa wajib atas sebab-sebab tertentu, atau dengan sengaja melewatkan
puasa ganti
 (
qada
 puasa) Ramadan.

Hasil bayaran fidyah akan diserahkan kepada Baitulmal sebelum diagihkan kepada fakir miskin dalam bentuk beras atau bekalan makanan.

2. Hukum Fidyah Puasa

Fidyah adalah satu bentuk ibadah
 niyabah
 (gantian) yang diberi ganjaran pahala kepada pelakunya. Hukum bayar fidyah puasa adalah
WAJIB
 mengikut bilangan hari yang ditinggalkan.

Dengan membayar fidyah puasa, ia tidak bermaksud anda tidak perlu lagi menggantikan atau
qada
 puasa. Puasa masih wajib digantikan mengikut bilangan hari yang telah ditinggalkan. Ia juga menjadi tanggungan (
hutang
) kepada Allah SWT sekiranya tidak dilaksanakan.

3. Kadar Bayaran Fidyah Mengikut negeri-negeri Seluruh Malaysia

Kadar fidyah puasa adalah berbeza-beza mengikut negeri. Kadar bayaran fidyah bagi setiap hari puasa wajib yang ditinggalkan ialah secupak beras yang boleh dibuat
zakat fitrah
 (1/4 gantang Baghdad).

Dalam bentuk nilaian wang berdasarkan kadar bayaran fidyah yang ditetapkan oleh Majlis Agama Islam Wilayah Persekutuan, secupak beras bersamaan dengan 600 gram dengan kadar RM4.

Anda boleh rujuk jadual kadar bayaran di bawah untuk ketahui kadar bayaran fidyah mengikut negeri anda.

Negeri

Kadar Bayaran Fidyah Puasa (RM)

Kedah

1.80

Perlis

5.00

Pulau Pinang

1.75

Perak

1.80

Selangor

1.80

Wilayah Persekutuan

4.00

Negeri Sembilan

1.75

Melaka

1.80

Johor

1.75

Pahang

1.75

Terengganu

1.75

Kelantan

1.75

Sarawak

1.75

Sabah

1.75

4. Kiraan Fidyah Puasa: Cara Kira Fidyah Puasa

Untuk memahami kaedah kiraan fidyah puasa dengan lebih tepat, anda boleh ikuti contoh kiraan berdasarkan situasi seperti berikut:

i. Bayaran Fidyah Tidak Berganda

Faridah meninggalkan puasa selama tujuh hari disebabkan oleh haid pada bulan Ramadan tahun 2017 (1438H). Faridah tidak qada puasa sehingga masuk Ramadan tahun berikutnya (1439H).

Formula Kiraan: Bilangan Hari Tidak Berpuasa x Kadar Fidyah Mengikut Negeri

7 hari x RM4 = RM28

ii. Bayaran Fidyah Berganda

Apa Itu Fidyah Berganda? Apabila seseorang individu meninggalkan puasa dan tidak
qada
 puasa sehingga beberapa tahun, ada sesetengah negeri menetapkan fidyah berganda. Ini bermaksud, kadar bayaran fidyah perlu didarabkan dengan bilangan tahun yang ditinggalkan. Rujuk contoh di bawah:

Faridah masih belum menggantikan puasa sehingga memasuki beberapa Ramadan tahun-tahun berikutnya. Beliau tidak berpuasa selama tujuh hari pada Ramadan 2017 (1438H) dan masih belum menggantikannya sehingga Ramadan 2020 (1441H). Faridah berkemampuan untuk menggandakan bayaran fidyah beliau.

Formula Kiraan: (Bilangan Hari Tidak Berpuasa x Kadar Fidyah Mengikut Negeri) X Bilangan Tahun yang Ditinggalkan]

(7 hari x RM4) x 3 Tahun = RM84

Berdasarkan situasi di atas, jika puasa ditinggalkan pada tahun 2017 (1438H), kiraan bayaran fidyah puasa bermula dari tahun 2018 (1439H) hingga 2020 (1441). Tahun 2017 (1438H) tidak termasuk dalam kiraan fidyah kerana masih dalam tempoh boleh
qada
 puasa dan belum masuk Ramadan berikutnya.

Senarai Negeri Fidyah Berganda

Wilayah Persekutuan

Melaka

Johor

Pahang

Terengganu

Kelantan

Kedah

Pulau Pinang

Perak

Negeri Sembilan

Sarawak

Sabah

Senarai Negeri Fidyah Tidak Berganda

Selangor

Perlis

5. Kalkulator Fidyah Puasa

Kadar fidyah puasa dikira berdasarkan kadar secupak harga beras semasa (makanan asasi penduduk). Kadar ini juga berubah mengikut harga yang ditetapkan pemerintah di sesuatu tempat.

Beras tersebut hendaklah diberi makan kepada golongan fakir miskin dan bukan dalam bentuk wang tunai, pakaian dan sebagainya. Bagi membantu anda membuat kiraan kadar fidyah anda, berikut senarai kalkulator fidyah 2023 mengikut negeri:

Kalkulator
fidyah Kedah
;

Kalkulator
fidyah Perak
;

Kalkulator
fidyah Pahang
;

Kalkulator
fidyah Selangor;

Kalkulator
fidyah Johor
;

Kalkulator
fidyah Kelantan
;

Kalkulator
fidyah Negeri Sembilan
;

Kalkulator
fidyah Sarawak
;

Kalkulator
fidyah Terengganu
;

Kalkulator
fidyah Melaka
.

6. Golongan yang Dikenakan Fidyah

Terdapat beberapa golongan yang dikenakan fidyah akibat meninggalkan puasa iaitu:

i. Orang Sakit yang Tiada Harapan Sembuh

Golongan yang tidak dapat berpuasa kerana
menghidap penyakit
 yang tiada harapan untuk sembuh atau orang tua yang tidak mampu berpuasa atau kedua-duanya. Golongan ini
TIDAK WAJIB

qada
 puasa tetapi
PERLU BAYAR
 fidyah puasa bagi tahun tersebut.

Kiraan Fidyah Puasa

Haji Ali menghidap
penyakit diabetes
 dan tidak mampu untuk berpuasa kerana menjalani dialisis sepanjang Ramadan. Fidyah boleh dibayar bermula masuknya Ramadan

Formula Kiraan: Bilangan Hari Tidak Berpuasa x Kadar Fidyah Tahun Semasa = Bayaran Fidyah

30 hari x RM4.00 = RM120

ii. Perempuan Mengandung atau Sedang Menyusukan Anak yang Bimbang Kesihatan Diri

Perempuan yang hamil atau
menyusu anak
 yang tidak berpuasa di bulan Ramadan kerana bimbang akan kesihatan diri perlu menggantikan puasa yang ditinggalkan. Golongan ini
TIDAK WAJIB
 bayar fidyah. Tetapi, jika masih tidak berganti sehingga tiba Ramadan berikutnya, perlu bayar fidyah puasa kerana
LEWAT
 menggantikan puasa.

Cara Pengiraan Fidyah

Puan Sabrina tidak mampu berpuasa selama 10 hari dalam bulan Ramadan kerana mengalami alahan teruk semasa mengandungkan anaknya. Keadaan bayi sihat, cuma kesihatan beliau terganggu dan hanya mampu menggantikan puasanya setelah tiga tahun kemudian.

Formula Kiraan: Bilangan Hari Tidak Berpuasa x Kadar Fidyah Tahun Semasa = Bayaran Fidyah

10 hari x RM4.00 = RM40

iii. Perempuan Hamil atau Sedang Menyusukan Anak yang Bimbang Keselamatan Kandungan atau Anak yang Disusukan

Ibu yang tidak berpuasa di bulan Ramadan kerana masih menyusukan anak dan bimbang memudaratkan bayi atau perempuan hamil yang risau akan kandungan
WAJIB

qada
 puasa dan
BAYAR
 fidyah sebaik sahaja habis Ramadan tahun yang sama.

Bayaran fidyah dikenakan kerana Puan Jaslin meninggalkan puasa kerana bimbang keselamatan anaknya. Jika Puan Jaslin belum menggantikan puasa sehingga tiba Ramadan berikutnya, beliau akan dikenakan fidyah lewat menggantikan puasa.

Cara Kira Fidyah Puasa

Sepanjang kehamilan anaknya, Puan Jaslin tidak mampu berpuasa di bulan Ramadan selama tujuh hari kerana dikhuatiri keguguran dan risau akan keadaan bayi yang dikandungnya.

Formula Kiraan: Bilangan Hari Tidak Berpuasa x Kadar Fidyah Tahun Semasa = Bayaran Fidyah

7 hari x RM4 = RM28

iv. Orang yang Meninggal Dunia

Bagi orang yang telah meninggal dunia dan tidak sempat menggantikan puasa, pihak waris
WAJIB
 laksanakan tanggungjawab bayar fidyah si mati mengikut bilangan hari yang ditinggalkan.

Jika si mati tidak berharta, maka pihak waris boleh menggunakan harta mereka sendiri untuk membantu menjelaskannya. Tetapi jika berharta, bayaran fidyah puasa orang meninggal dunia perlu dilakukan sebelum
pembahagian harta pusaka
 dibuat.

Hukum tidak membayar fidyah puasa adalah berdosa. Sekiranya fidyah puasa tidak dilunaskan, ia akan menjadi hutang di sisi Allah SWT dan akan dituntut di akhirat kelak.

Fidyah Puasa Orang Meninggal Dunia

Pak Ahmad ialah seorang warga emas yang terlantar sakit bertahun-tahun. Beliau tidak mampu berpuasa di bulan Ramadan. Beliau meninggal dunia pada 13 Ramadan.

Formula Kiraan: Bilangan Hari Tidak Berpuasa x Kadar Fidyah Tahun Semasa = Bayaran Fidyah

13 hari x RM4 = RM52

v. Orang yang Sengaja Meninggalkan Puasa Ramadan

Individu yang melambat-lambatkan ganti puasa hingga masuk bulan Ramadan yang berikutnya akan dikenakan denda membayar fidyah. Selain itu, golongan ini juga
WAJIB
menggantikan atau
qada
 puasa yang ditinggalkan. Bayaran fidyah akan berganda mengikut jumlah tahun-tahun yang ditinggalkan.

Kadar Bayar Fidyah Puasa

Encik Syed tidak mampu berpuasa selama tiga hari dalam bulan Ramadan kerana bekerja dalam sektor pekerjaan yang lasak. Beliau hanya menggantikan puasanya selepas 10 tahun.

Formula Kiraan: (Bilangan Hari Tidak Berpuasa x Kadar Fidyah Tahun Semasa) x Bilangan Tahun Ditinggalkan = Bayaran Fidyah

(3 hari x RM4) x 10 tahun = RM120

Perkara

Qada Puasa

Bayar Fidyah Puasa

Tidak Wajib Ganti Puasa Tetapi Wajib Bayar Fidyah

Orang tua yang tidak mampu berpuasa kerana lemah dan uzur.

✗

✓

Orang sakit tiada harapan sembuh.

✗

✓

Wajib Ganti Puasa Tetapi Tidak Wajib Bayar Fidyah

Perempuan yang menyusukan anak dan bimbang keselamatan dirinya jika berpuasa.

✓

✗

Perempuan hamil yang bimbangkan keselamatan dirinya jika berpuasa.

✓

✗

Orang bermusafir dan berbuka kerana musafir.

✓

✗

Orang sakit sehingga tidak dapat berpuasa kemudian.

✓

✗

Wajib Ganti Puasa dan Bayar Fidyah

Perempuan hamil yang bimbangkan keselamatan kandungan jika berpuasa.

✓

✓

Perempuan yang tidak berpuasa kerana bimbang keselamatan dirinya ketika hamil dan menyusukan anak dan tidak menggantikan puasa hingga masuk Ramadan tahun berikutnya.

✓

✓

Perempuan yang menyusukan anak dan bimbangkan keselamatan bayinya jika berpuasa Ramadan.

✓

✓

Perempuan yang didatangi haid sehingga menghalangnya daripada berpuasa dan tidak menggantikan puasa sebelum Ramadan tahun berikutnya.

✓

✓

Individu yang melambatkan ganti puasa hingga melangkah masuk Ramadan tahun berikutnya.

✓

✓

7. Cara Bayar Fidyah Puasa

Bagaimana cara membayar fidyah puasa? Secara asasnya, fidyah ganti puasa Ramadan boleh dibayar melalui tiga cara berikut:

i. Bayar Fidyah Secara Tunai

Bayaran fidyah ganti puasa boleh dilakukan secara terus di pejabat agama atau pejabat zakat negeri masing-masing.

ii. Bayar Fidyah Puasa Online 2023

Bayaran fidyah juga boleh dibuat melalui platform e-zakat Majlis Agama Islam Negeri masing-masing. Anda boleh rujuk pautan berikut untuk bayar fidyah puasa online:

Bayar fidyah online
Perak
;

Bayar fidyah online
Selangor
;

Bayar fidyah online
Kedah
;

Bayar fidyah online
Pahang
;

Bayar fidyah online
Pulau Pinang
;

Bayar fidyah online
Terengganu
;

Bayar fidyah online
Melaka
;

Bayar fidyah online
Johor
;

Bayar fidyah online
Kelantan
;

Bayar fidyah online
Sabah
;

Bayar fidyah online
Negeri Sembilan
;

Bayar fidyah online
Sarawak
.

iii. Bayar Zakat Melalui Maybank2U

Kaedah bayar fidyah online ini hanya boleh digunakan untuk pusat zakat atau Majlis Agama Islam Negeri yang mengaktifkan pembayaran fidyah melalui Maybank2U:

Log masuk ke akaun Maybank2U;

Kemudian, klik Bill Payment dan klik Make A One-Off Payment;

Klik Zakat & Charity;

Pilih Pusat Pungutan Zakat/Fidyah negeri masing-masing;

Pilih Fidyah dan masukkan jumlah bayaran mengikut kiraan fidyah puasa masing-masing.

8. Waktu Membayar Fidyah

Bila perlu bayar fidyah puasa? Para ulama bersepakat waktu membayar fidyah puasa bermula sebaik sahaja ibadah berkenaan tidak dapat disempurnakan. Meskipun begitu, ia tidak terhad pada satu tempoh waktu tertentu sahaja.

Namun begitu, anda digalakkan untuk segerakan bayar fidyah puasa kerana dikhuatiri tidak dapat dilaksanakan jika bertangguh. Individu yang melambatkan
qada
 puasa sehingga masuk Ramadan tahun berikutnya perlu membayar fidyah (berganda mengikut tahun ditinggalkan) dan
qada
 puasa.

9. Orang yang Berhak Menerima Fidyah Puasa

Bayar fidyah kepada siapa? Golongan yang berhak menerima fidyah adalah golongan fakir miskin. Fakir miskin merujuk pada golongan yang tidak mempunyai harta sehingga tidak berupaya untuk memenuhi keperluan harian.

Namun begitu, timbul persoalan sama ada boleh atau tidak melangsaikan fidyah puasa dengan membayarnya kepada ahli keluarga sendiri? Menurut Mufti Wilayah Persekutuan, bayaran fidyah atau zakat tidak sah dan perlu dibayar semula jika dibayar kepada ahli keluarga di bawah tanggungan nafkah seperti ibu, bapa dan ke atas, atau anak, cucu dan ke bawah.

Namun begitu, sekiranya fidyah puasa dibayar kepada ahli keluarga bukan di bawah tanggungan seperti adik-beradik, ibu bapa saudara, ia lebih afdhal dan perlu diutamakan.

Renew
 Insurans Kereta di Qoala dan Nikmati Diskaun dan Hadiah Eksklusif Menarik

Semoga perkongsian mengenai fidyah puasa ini boleh membantu anda merancang
kewangan dan hutang
 anda dengan lebih baik. Secara asasnya, anda perlu ambil tahu cara pengiraan fidyah puasa termasuk cara bayar fidyah puasa secara online. Ia bagi mengelakkan anda daripada terleka dan terlupa untuk bayar dan bakal dituntut di akhirat nanti.

Selain itu, jika anda ingin mendapatkan perlindungan
insurans kereta terbaik
 untuk kereta anda, layari laman web Qoala untuk info lanjut. Qoala merupakan
platform perbandingan insurans online paling komprehensif
 dan terbaik di Malaysia. Ia turut menawarkan proses
beli insurans yang mudah
 dan pantas dengan tawaran harga yang menarik dan berpatutan.

Kongsi:


Harga Emas Hari Ini: Harga Emas 1 Gram Hari Ini Malaysia

Bagi anda yang berminat untuk menyertai apa-apa instrumen pelaburan emas, penting untuk anda mengetahui harga emas hari ini. Dengan cara ini, ia boleh membantu anda memaksimumkan keuntungan dan mengurangkan sebarang risiko kerugian. Namun begitu, anda juga disarankan untuk pastikan urusan jual beli emas dilakukan oleh penjual atau ejen yang dipercayai kerana pelaburan emas boleh menjadi lubuk
penipuan
scammer
 untuk memperdayakan bakal pelabur.

Table of Contents

Toggle

Harga Emas 916 Hari Ini Per Gram di Malaysia
7 Faktor Mempengaruhi Harga Emas Semasa
1. Ekonomi Dunia
2. Politik Dunia
3. Permintaan Meningkat
4. Inflasi
5. Nilai Bunga
6. Harga Dolar Amerika Syarikat (USD)
7. Harga Minyak

Harga Emas 916 Hari Ini Per Gram di Malaysia

Seperti mana-mana pelaburan lain yang tersedia di Malaysia tidak kira
pelaburan risiko rendah
 atau
pelaburan jangka panjang
, harga emas hari ini di Malaysia turut menyaksikan
trend
 peningkatan dan penurunan setiap hari, faktor ini biasanya bergantung pada keadaan ekonomi semasa.

Ketulenan Emas

Harga Emas Terkini (RM/gram)

999

295.28

950

280.80

916

270.75

875

258.63

835

246.81

750

221.68

Nota: Harga Emas Hari Ini 2022 (terutamanya Harga Emas 916 hari ini), dikemas kini setakat 24-06-2022.

Harga emas 1 gram hari ini Malaysia yang dipaparkan di atas adalah untuk rujukan sahaja dan ia berubah setiap hari. Oleh itu, cara terbaik untuk mendapatkan harga emas hari ini adalah dengan menyemak sumber-sumber yang boleh dipercayai lebih-lebih lagi jika anda berminat untuk memulakan
pelaburan emas
. Ini bagi membolehkan anda kira harga emas hari ini dan membuat anggaran kadar harga emas pada masa akan datang bagi mengelakkan kerugian.

7 Faktor Mempengaruhi Harga Emas Semasa

Secara asasnya, turun naik harga emas terkini dipengaruhi oleh beberapa faktor seperti keadaan ekonomi semasa, kestabilan politik dan sebagainya. Malah,
pandemik Covid-19
 juga turut mempengaruhi pasaran harga emas semasa kerana para pelabur kini mula beralih kepada pelaburan emas bagi mengurangkan risiko kerugian. Berikut tujuh faktor yang mempengaruhi harga emas hari ini Malaysia:

1. Ekonomi Dunia

Semasa berlaku krisis ekonomi di Amerika pada 2008, orang ramai memilih untuk menyimpan emas kerana beranggapan nilai mata wang kertas akan jatuh. Situasi ini sekali gus menyebabkan harga emas melonjak tinggi.

2. Politik Dunia

Situasi politik dunia juga turut memberi kesan pada harga emas Malaysia. Sebagai contoh, krisis politik Amerika dan Iraq menyebabkan ramai orang khuatir akan berlakunya perang. Ia menyebabkan orang ramai mula beralih kepada emas dan menyebabkan harga emas naik.

3. Permintaan Meningkat

Peningkatan permintaan terhadap emas menyebabkan harga emas naik. Negara China dan India merupakan pembeli emas terbesar di dunia. Biasanya, harga emas akan melonjak naik apabila permintaan daripada kedua-dua negara ini meningkat. Di India misalnya, permintaan emas akan meningkat ketika musim kahwin sekitar September-Oktober.

4. Inflasi

Inflasi menyebabkan pasaran ekonomi negara menjadi tidak menentu dan merupakan salah satu faktor utama yang menyebabkan harga barangan semakin meningkat termasuklah harga emas di Malaysia. Secara asasnya, semakin tinggi inflasi, semakin mahal harga emas. Oleh sebab itu, ramai yang memilih untuk melabur dengan emas kerana faktor harga yang lebih stabil ketika inflasi. Ia secara tidak langsung menyebabkan permintaan emas turut meningkat dan sekali gus meningkatkan harga emas.

5. Nilai Bunga

Selain dipengaruhi oleh situasi ekonomi dan politik dunia, harga emas juga dipengaruhi oleh nilai bunga. Ketika nilai bunga turun, pelaburan emas menjadi pilihan ramai sekali gus menyebabkan harga emas naik.

6. Harga Dolar Amerika Syarikat (USD)

Nilai US Dollar dikatakan mempunyai hubungan korelasi negatif dengan harga emas. Seandainya pengukuhan dolar Amerika berlaku, harga emas akan mengalami penurunan dan begitu juga sebaliknya. Semakin tinggi nilai US Dollar berbanding matawang lain, semakin rendah harga emas.

7. Harga Minyak

Kenaikan harga minyak biasanya diikuti dengan kenaikan harga emas. Namun begitu, kesannya tidak terjadi secara langsung. Harga minyak naik boleh menyebabkan terjadinya inflasi yang berlebihan sehingga menyebabkan harga emas ikut naik.

Meskipun begitu, ada faktor lain yang turut mempengaruhi harga emas hari ini per gram. Di Malaysia, harga emas biasanya bergantung pada kualiti emas (sama ada emas 999, harga emas 916), reputasi kedai, kos upah atau lain-lain caj. Biasanya, harga emas yang perlu dibayar oleh pembeli adalah berbeza kerana setiap penjual boleh menetapkan harga jualan dan belian sendiri. Malah, lokasi yang berbeza, sebagai contoh Kuala Lumpur dan Terengganu juga akan menyaksikan perbezaan harga emas.

Semoga maklumat harga emas Malaysia dapat membantu anda membuat keputusan terbaik sebelum memulakan
 pelaburan emas
. Selain itu, sekiranya anda merancang untuk
beli insurans motor
, layari laman web Qoala untuk info lanjut. Qoala menyediakan beberapa pilihan
insurans motor
 daripada beberapa
syarikat insurans terbai
k bergantung pada keperluan dan bajet anda.

Kongsi:


Semak Harga Tol Lebuh Raya Secara Online Malaysia 2023

Sebagai pengguna lebuh raya di Malaysia, anda perlu tahu kadar harga tol lebuh raya yang anda gunakan bagi membolehkan anda merancang perbelanjaan dan perjalanan. Secara asasnya, kadar bayaran tol untuk setiap lebuh raya adalah berbeza bergantung pada konsesi lebuh raya dan kelas kenderaan.

Table of Contents

Toggle

Cara Semak Harga Tol Lebuhraya Terkini di Malaysia Secara Online
Harga Tol: Kaedah Pembayaran Tol di Malaysia
1. Kad Touch ‘n Go
2. Smart Tag Touch ‘n Go
3. RFID Touch ‘n Go

Cara Semak Harga Tol Lebuhraya Terkini di Malaysia Secara Online

Anda disarankan untuk membuat semakan kadar bayaran harga tol sebelum memulakan perjalanan ke destinasi yang dituju. Anda boleh semak harga tol lebuh raya secara dalam talian untuk memudahkan anda. Selain dapat membantu anda merancang
bajet perjalanan
, ia juga dapat mengelakkan insiden baki kad tidak mencukupi semasa ingin membayar tol.

Berikut cara-cara untuk membuat semakan harga tol secara online di Malaysia bagi memudahkan anda merancang perbelanjaan dan
perjalanan balik kampung
 anda:

Layari pautan rasmi
Lembaga Lebuhraya Malaysia
;

Kemudian pergi ke bahagian Kalkulator Tol;

Pilih Lebuh raya perjalanan anda. Terdapat banyak lebuh raya yang boleh anda semak seperti harga tol PLUS (Lebuhraya Utara Selatan), harga tol LPT atau LPT2 (Lebuhraya Pantai Timur), harga tol KL-Karak atau lain-lain lagi. Contohnya, anda ingin memulakan perjalanan dari Temerloh ke Kuala Terengganu menggunakan sistem tol tertutup*;

Pilih Lebuhraya Pantai Timur Fasa 1 (LPT1) daripada
dropdown
 yang disediakan;

Kemudian, pilih Plaza Masuk (lokasi semasa) dan pilih Plaza Keluar (lokasi yang ingin dituju);

Harga tol LPT1 akan dipaparkan untuk rujukan anda;

Jika lebuh raya yang ingin dilalui menggunakan sistem tol terbuka**, anda hanya perlu pilih Plaza Masuk sahaja dan tekan butang Hantar untuk ketahui harga tol.

Selain fungsi semak harga tol, anda juga boleh ketahui info dan status trafik semasa lebuh raya-lebuh raya di Malaysia.

*
Lebuh raya sistem tol tertutup memerlukan anda bayar harga tol berdasarkan masa dan/atau jarak semasa anda keluar seperti Lebuhraya E6 Utara-Selatan dan Lingkaran Tengah (ELITE).

**Lebuh raya sistem tol terbuka memerlukan anda membayar kadar harga tol tetap seperti Lebuhraya E7 Cheras-Kajang dan Lebuhraya E35 Koridor Guthrie.

Harga Tol: Kaedah Pembayaran Tol di Malaysia

Pengguna lebuh raya kini boleh menggunakan kad debit atau
kad kredit
 untuk pembayaran tol di beberapa lebuh raya utama negara bermula selewat-lewatnya September 2023. Pelaksanaan
sistem pembayaran terbuka
 atau
open payment system
 merupakan inisiatif awal dalam peralihan ke arah sistem
Multi Lane Fast Flow
 (MLFF) yang sedang giat diusahakan.

Namun begitu, buat masa ini lebuh raya di Malaysia hanya menerima kaedah pembayaran tol seperti berikut:

1. Kad Touch ‘n Go

Kad Touch ‘n Go merupakan kad prabayar yang menggunakan teknologi tanpa sentuh atau
contactless technology.
 Di Malaysia, kad Touch ‘n Go merupakan salah satu kaedah pembayaran tol paling popular dan boleh digunakan untuk bayaran caj tempat letak kereta.

Selain itu, kad Touch ‘n Go juga boleh digunakan untuk pembayaran pengangkutan awam utama di sekitar Lembah Klang seperti Monorel, LRT, KTM, MRT dan bas.

Lokasi Tambah Nilai Touch ‘n Go

Kad Touch ‘n Go anda boleh ditambah nilai di lebih daripada 14,000 tempat tambah nilai di seluruh Semenanjung Malaysia, antaranya:

Kiosk Layan Diri;

Stesen Minyak;

Farmasi;

Pasaraya Besar;

Peruncit/
Retailer
;

Kedai Serbaneka/Pasaraya Kecil;

Pejabat POS;

Mesin ATM;

Kaunter Khidmat Pelanggan Lebuh raya;

Lain-lain lokasi.

2. Smart Tag Touch ‘n Go

Smart Tag Touch ‘n Go merujuk pada Sistem Pembayaran Automatik Rangkaian Tol (
Toll Network Automatic Payment Systems
). Ia merupakan peranti
on-board
 untuk sistem kutipan tol elektronik yang digunakan bersama-sama dengan kad Touch ‘n Go.

Ia menggabungkan komunikasi inframerah yang dihubungkan dengan penerima inframerah yang terletak di bahagian atas plaza tol. Peranti ini membolehkan pengguna melalui lorong khas Smart Tag tanpa perlu berhenti dengan jarak bacaan maksimum sejauh 1.5 meter.

3. RFID Touch ‘n Go

Secara amnya, sistem RFID Malaysia merupakan sistem pembayaran tol baharu yang akan menggantikan penggunaan kad Touch ‘n Go dan Smart Tag Touch ‘n Go. Pelekat
RFID Touch ‘n Go
 menggunakan cip frekuensi radio yang dilekatkan pada
cermin depan kereta
 atau lampu depan kereta.

Apabila kenderaan anda melalui lorong plaza tol, pengimbas akan mengimbas frekuensi radio pada tag RFID dan caj bayaran akan ditolak daripada akaun eWallet Touch ‘n Go yang berdaftar. Teknologi ini membolehkan anda membayar tol tanpa perlu memberhentikan kereta.

Berbeza dengan Smart Tag Touch ‘n Go, tag RFID tidak menggunakan peranti dan tidak boleh dipindah milik. Ini bermaksud, anda memerlukan beberapa pelekat sekiranya anda mempunyai lebih daripada satu kenderaan.

Selain itu, sekiranya anda mahu
 renew
 insurans kereta
, anda boleh mempertimbangkan Qoala untuk nikmati lebih banyak penjimatan. Qoala merupakan platform
perbandingan insurans terbaik di Malaysia
 dengan jaminan proses yang mudah, selamat dan cepat. Anda boleh membandingkan pelbagai sebut harga daripada pelbagai
syarikat insurans terbaik
 di Malaysia dan terima sebut harga percuma dengan pantas.

Kongsi:


3 Jenis Hibah Tabung Haji Anda Perlu Tahu

Tabung Haji merupakan pilihan ramai rakyat Malaysia yang beragama Islam untuk membuat simpanan dan pelaburan. Sekiranya anda merupakan salah seorang pendeposit atau mahu mula menyimpan duit di
Tabung Haji
, anda boleh mendapat

pulangan hibah
 daripada institusi ini. Untuk mengetahui dengan lebih lanjut, artikel ini akan menjelaskan jenis-jenis hibah Tabung Haji yang anda perlu tahu.

Table of Contents

Toggle

Apa Itu Hibah Tabung Haji, Berapa Jenis Hibah yang Ditawarkan oleh Pihak Tabung Haji?
1. Hibah Tahunan
2. Hibah Haji
3. Hibah Amanah
Masa untuk Anda Buka Akaun Tabung Haji dan Nikmati Manfaat Hibah?

Apa Itu Hibah Tabung Haji, Berapa Jenis Hibah yang Ditawarkan oleh Pihak Tabung Haji?

Apa maksud hibah Tabung Haji? Secara asasnya, hibah merupakan perkongsian keuntungan di antara pembekal hibah dan pendeposit. Ia berbeza dengan pelaburan biasa seperti

ASB

dan
SSPN

yang menawarkan dividen atau pulangan pelaburan secara konsisten pada setiap tahun.

Dengan kata lain, hibah ini ibarat hadiah yang diisytihar oleh pihak Tabung Haji mengikut kemampuan kewangan Tabung Haji pada tahun semasa. Pulangan hibah tidak wajib diberikan pulangan pada setiap tahun seperti pulangan dividen. Sebaliknya, jumlah pulangan hibah bergantung sepenuhnya kepada keuntungan yang diperolehi oleh pihak Tabung Haji.

Tabung Haji menyediakan tiga jenis hibah kepada pendeposit iaitu Hibah Tahunan, Hibah Haji dan Hibah Amanah. Berikut adalah penerangan bagi setiap satu jenis hibah yang ditawarkan oleh Tabung Haji:

1. Hibah Tahunan

Hibah Tahunan merupakan pulangan yang boleh diterima oleh anda sebagai pendeposit berdasarkan prestasi kewangan tahun semasa. Sekiranya Tabung Haji mendapati jumlah asetnya lebih tinggi daripada liabiliti, anda berkemungkinan akan mendapat pulangan hibah. Konsep ini dinamakan Wadiah Yad Dhamanah yang bermaksud mengikut kemampuan kewangan pembekal hibah anda pada tahun semasa.

2. Hibah Haji

Hibah Haji mula diperkenalkan pada tahun 2013 dengan tujuan untuk memberi pulangan kepada pendeposit yang belum menunaikan haji khususnya mereka dengan simpanan kurang daripada kos haji semasa. Katakanlah kos haji semasa adalah RM9,980 dan simpanan anda dalam Tabung Haji kurang daripada jumlah tersebut, anda akan menerima pulangan Hibah Haji. Ia bagi membolehkan anda menunaikan haji menunaikan rukun Islam kelima ini.

3. Hibah Amanah

Tabung Haji juga menyediakan produk Hibah Amanah bagi membantu para pendeposit untuk membuat

pengurusan kewangan
 dengan lebih baik. Secara asasnya, Hibah Amanah merupakan pemberian harta Hibah Amanah daripada akaun simpanan Tabung Haji pemberi atau pendeposit Tabung Haji semasa masih hidup kepada penerima Hibah Amanah.

Hibah Tabung Haji ini dibuat atas dasar kasih sayang dan secara sukarela tanpa paksaan. Pemberi Hibah Amanah bebas menghibahkan harta hibah yang dimiliki kepada sesiapa sahaja penerima yang dihajati seperti ahli keluarga atau rakan-rakan termasuk individu bukan beragama Islam.

Berikut merupakan antara kelebihan mengambil Hibah Amanah:

Sesiapa sahaja layak menerima harta hibah kerana tidak tertakluk kepada

hukum faraid;

Penerima hibah akan memiliki harta sepenuhnya kerana waris-waris lain tidak boleh menuntut mengikut hukum faraid;

Boleh menjadi suatu alternatif bagi pembahagian harta kepada mereka yang baru memeluk agama Islam yang tidak mempunyai waris beragama Islam atau kepada anak angkat;

Pemberi Hibah Amanah masih boleh menikmati faedah atau manfaat harta yang telah dihibahkan selagi pemberi dan penerima Hibah Amanah masih hidup.

Pemberi Hibah Amanah harus mempunyai Akaun Dewasa dan berumur 18 tahun ke atas. Bagi penerima pula, tiada sebarang syarat yang ditetapkan kerana ia boleh diamanahkan kepada sesiapa sahaja tidak kira sama ada warganegara Malaysia atau bukan warganegara Malaysia, beragama Islam atau bukan Islam, dan tua atau muda.

Cara Tuntut Hibah Amanah Tabung Haji

Sekiranya pemberi hibah meninggal dunia, penerima boleh menuntut hibah yang telah diwariskan kepadanya. Penerima Hibah Amanah boleh membuat tuntutan kepada Tabung Haji setelah kematian pemberi Hibah Amanah.

Berikut adalah dokumen-dokumen yang diperlukan semasa proses tuntutan:

Borang Tuntutan Pengeluaran Hibah Amanah Tabung Haji/ *Penamaan (JP035);

Dokumen pengenalan diri Penerima Hibah Amanah/ Penjaga Sah/ *Nama Penerima/ Waris Penerima Hibah (asal dan salinan);

Sijil Kematian/ Laporan Kematian Luar Negara Pemberi Hibah Amanah (asal dan salinan);

Sijil Kelahiran/ Sijil Pengangkatan (jika Penerima Hibah Amanah di bawah umur 18 tahun dan/ atau tidak waras) (asal dan salinan).

Bagaimana pula jika penerima hibah meninggal dunia terlebih dahulu sebelum pemberi hibah? Dalam situasi ini, pentadbir waris penerima Hibah Amanah boleh membuat tuntutan kepada pihak Tabung Haji.

Berikut merupakan dokumen-dokumen yang diperlukan:

Surat Kuasa Mentadbir/ Perintah (sekiranya Penerima Hibah Amanah telah meninggal dunia) (asal dan salinan);

Sijil Kematian/ Laporan Kematian Luar Negara bagi Penerima Hibah Amanah/ *Nama Penerima yang telah meninggal dunia (asal dan salinan).

Masa untuk Anda Buka Akaun Tabung Haji dan Nikmati Manfaat Hibah?

Anda mungkin masih lagi mencari-cari platform yang sesuai untuk menyimpan duit selain daripada akaun simpanan anda. Selain platform

pelaburan berisiko rendah
 seperti

ASB
, Tabung Haji juga merupakan alternatif yang anda patut pertimbangkan.

Pendeposit yang menyimpan duit di platform Tabung Haji ini juga akan berpeluang mendaftarkan diri mereka untuk menunaikan ibadah Haji dengan adanya akaun Tabung Haji.

Berikut adalah kelebihan-kelebihan lain menyimpan di Tabung Haji:

Simpanan patuh syariah Islam;

Dijamin oleh kerajaan;

Dividen dan bonus boleh mendapat

pengecualian cukai
;

Menyantuni para dhuyufurrahman (jemaah haji);

Dapat menunaikan

kewajipan zakat
;

Tidak ada had simpanan.

Bukan itu sahaja, Tabung Haji juga menawarkan hibah yang mampu membantu anda menguruskan wang dan pada masa yang sama, anda juga boleh menambah jumlah wang anda melalui pulangan hibah. Namun begitu, sekali lagi diingatkan, pulangan ini bergantung kepada prestasi kewangan semasa Tabung Haji.
Produk seperti Hibah Amanah pula membolehkan anda meninggalkan harta untuk waris-waris yang anda pilih sekiranya anda meninggal dunia.

Selain itu, sekiranya anda sedang mencari

insurans kereta terbaik

atau
insurans motor murah
, layari laman web Qoala untuk info lanjut. Bandingkan insurans daripada beberapa syarikat insurans terbaik dengan tawaran harga terbaik. Qoala menjanjikan perlindungan menyeluruh untuk anda dan juga keluarga tersayang.

Kongsi:


4 Cara Bayar Tunggakan Hutang PTPTN Secara Ansuran untuk Fresh Grad

Hutang PTPTN adalah satu hutang yang dimiliki ramai orang di Malaysia terutamanya golongan muda yang baru saja menyelesaikan pengajian tahap tinggi. Artikel ini akan menjelaskan cara bayaran balik PTPTN, saluran bayar balik PTPTN, pengecualian bayaran PTPTN dan lain-lain yang anda perlu tahu.

Table of Contents

Toggle

Saluran Bayaran Balik PTPTN untuk Anda Pilih
1. Bayaran PTPTN Online
2. Bayaran di Kaunter PTPTN
3. Secara Potongan Gaji
4. Bayar PTPTN Melalui KWSP
Cara Semakan Tunggakan PTPTN dan Teknik Bayar Tunggakan
Penstrukturan Semula PTPTN
Gabungan Pinjaman PTPTN
Berunding dengan Pihak PTPTN
4 Perkara Wajib Tahu Tentang Bayaran Balik PTPTN
1. Tempoh Mula Bayaran Balik Hutang PTPTN
2. Pinjaman Ujrah PTPTN
3. PTPTN dan CCRIS
4. Penangguhan dan Pengecualian Bayaran Balik PTPTN
Apa Kesan Jika Tidak Bayar PTPTN atau Hutang PTPTN Tertunggak?
1. Skor Kredit Terjejas
2. Anda Disenarai Hitam atau Tidak Dibenarkan Ke Luar Negara
3. Boleh Didakwa dan Dikenakan Tindakan Undang-undang

Saluran Bayaran Balik PTPTN untuk Anda Pilih

Melainkan anda mendapat
pengecualian bayaran balik PTPTN
 kerana mendapat Ijazah Sarjana Muda kelas pertama, anda wajib membayar semula hutang PTPTN anda. Antara sebab hutang PTPTN boleh menjadi tertunggak adalah apabila peminjam tidak membayar hutang tersebut pada waktunya.

Sikap melengahkan ini hanya akan merugikan diri sendiri.
Sebaiknya, apabila anda mendapat
gaji bulanan
, anda perlu mengasingkan wang-wang tersebut mengikut keutamaan.
Ada pelbagai cara untuk membuat pembayaran hutang PTPTN mengikut keselesaan anda. Berikut adalah panduan khusus buat semua peminjam PTPTN yang sedang keliru tentang cara membayar:

1. Bayaran PTPTN Online

Sekiranya anda tidak mempunyai masa untuk ke mana-mana kaunter PTPTN, cara yang paling mudah adalah dengan membuat
online
payment PTPTN. Ada beberapa bank yang menyediakan perkhidmatan perbankan atas talian. Sebagai contoh, Maybank, CIMB, RHB, Bank Rakyat dan juga Public Bank.

Anda juga boleh membuat bayaran hutang PTPTN melalui aplikasi eWallet seperti Touch N Go dan Boost. Kedua-dua kaedah pembayaran ini memerlukan anda untuk mempunyai aplikasi bagi menggunakan kemudahan yang ditawarkan.

2. Bayaran di Kaunter PTPTN

Selain pembayaran melalui perbankkan internet, anda juga boleh buat bayaran PTPTN melalui kaunter cawangan PTPTN berdekatan dengan rumah anda. Ikuti langkah-langkah berikut:

Pergi ke mana-mana cawangan PTPTN atau senarai bank diatas yang berhampiran.

Ambil nombor giliran.

Isikan borang yang diberikan oleh pegawai kaunter (No. Kad Pengenalan, No. Akaun PTPTN dan No. Kontrak atau No. Bill)

Bagi balik borang tersebut kepada pegawai, kemudian bayar pinjaman.

Selesai.

3. Secara Potongan Gaji

Pembayaran hutang PTPTN juga boleh dibuat secara
potongan gaji
. Kaedah ini kebiasaannya digunakan oleh penjawat awam. Ini kerana mereka yang menerima pinjaman PTPTN diwajibkan untuk membuat bayaran balik PTPTN.

Sekiranya anda bukan seorang penjawat awam dan ingin membuat bayaran PTPTN melalui potongan gaji, majikan anda perlu mengemukakan Borang Pendaftaran Majikan (Potongan Gaji PTPTN) yang lengkap kepada Pejabat PTPTN yang berhampiran. Anda sebagai peminjam pula harus menyerahkan Borang Kebenaran Potong Gaji Bagi Bayaran Balik Pembiayaan Pendidikan PTPTN yang lengkap kepada Pejabat PTPTN berhampiran.

Manakala, pihak PTPTN pula akan mengemaskini rekod pemotongan gaji ke dalam sistem dan mengemukakan rekod potongan gaji baharu kepada majikan anda pada setiap akhir bulan. Seterusnya, majikan akan membuat potongan gaji serta mengemukakan data dan bayaran potongan gaji kepada PTPTN sebelum 15 hari bulan pada bulan berikutnya. Akhir sekali, pihak PTPTN akan mengemas kini penyata pinjaman.

4. Bayar PTPTN Melalui KWSP

Ramai sebenarnya tidak menyedari bahawa pinjaman PTPTN boleh dibayar balik menggunakan wang KWSP yang ada dalam
Akaun 2 KWSP
. Antara kelebihan menggunakan akaun 2 KWSP untuk membuat bayaran balik PTPTN adalah:

Tiada had pengeluaran selagi masih mempunyai baki dalam akaun 2

Tiada caj pemprosesan

Menikmati penjimatan kos upah/ pentadbiran dan pemendekan tempoh bayaran balik PTPTN

Cara bayar PTPTN guna KWSP adalah seperti berikut:

Daftar dan log masuk i-Akaun

Setelah berjaya log masuk, anda perlu klik ‘Pengeluaran’ di bahagian menu atas.  Kemudian klik ‘Permohonan Pengeluaran Baru’ dan pilih ‘Pendidikan’.

Selepas itu, akan keluar satu ‘pop up’ yang terdapat butang ‘OK’. Klik butang ‘OK’ tersebut. Maka akan keluarlah paparan pilihan Institusi yang terlibat (pilih PTPTN), ruangan bayaran kepada (pilih pemberi pinjaman), ruangan peringkat pengajian dan ruangan permohonan (pilih diri sendiri).

Selepas selesai mengisi segala butiran yang diperlukan, anda cuma perlu klik butang ‘seterusnya’ dan butang ‘terima’. Di sini, anda perlu mengemaskini maklumat diri anda.

Setelah mengemaskini maklumat peribadi, masukkan nombor rujukan matriks semasa pengajian di ruangan maklumat pengeluaran.

Seterusnya, jumlah kelayakan anda akan dipaparkan. Jadi, berdasarkan baki akaun 2 KWSP anda, baki tersebut adalah jumlah maksimum yang ada dalam akaun. Bergantung kepada anda nak bayar banyak mana kepada pihak PTPTN.

Selesai sahaja membuat permohonan, pihak PTPTN akan memproses permohonan tersebut yang mengambil masa kebiasaannya kurang daripada seminggu.

Apabila permohonan berjaya diluluskan, anda akan menerima SMS konfirmasi dari pihak KWSP.

Setelah pihak KWSP meluluskan permohonan anda, anda perlu ke cawangan KWSP terdekat untuk mengambil cop jari (thumb print). Jangan lupa juga untuk membawa dokumen yang diperlukan seperti kad pengenalan, sijil-sijil dan sebagainya.

Selepas itu, proses pembayaran tersebut akan dilakukan dalam masa 16 hari dan boleh membuat semakan di i-akaun KWSP anda.

Cara Semakan Tunggakan PTPTN dan
Teknik Bayar
Tunggakan

Untuk mengetahui jumlah tunggakan PTPTN anda, anda boleh cek tunggakan ptptn anda melalui penyata online PTPTN. Anda akan dapati baki pinjaman terkini, tunggakan, ansuran bulanan dan setiap transaksi bayaran balik yang anda telah lakukan. Ikuti langkah-langkah di bawah:

1. Lawati Portal PTPTN dan klik ‘Semakan Penyata Pinjaman’

2. Masukkan nombor kad pengenalan

3. Login PTPTN dengan masukkan kata laluan

4. Semak penyata dengan klik ‘Penyata Baki’ atau ‘Penyata Baki Terperinci’

Ramai graduan yang baru bekerja mengatakan mereka mempunyai masalah dalam membuat pembayaran balik. Pada tahun 2019 sahaja, seramai

375,925 peminjam
 yang direkodkan, tidak pernah membuat bayaran balik PTPTN. Antara sikap tidak peduli atau mereka tidak tahu cara menguruskan wang dengan betul bagi membolehkan mereka membayar balik hutang pendidikan tersebut. Namanya pun pinjaman, jadi graduan diberi tanggungjawab untuk membuat pembayaran balik selepas tamat pengajian.

Penstrukturan Semula PTPTN

Sekiranya anda sudah lama menangguhkan pembayaran, anda boleh membuat penstrukturan semula bayaran balik PTPTN. Kebiasaannya, pihak PTPTN akan mengesyorkan peminjam untuk membuat penukaran kepada skim ujrah. Sejak tahun 2008, PTPTN telah menukar bentuk pinjaman konvensional kepada skim ujrah iaitu skim pinjaman PTPTN yang mematuhi syariah.

Pertukaran ini lebih menguntungkan kerana ia boleh menjimatkan kos bayaran balik PTPTN antara 47 sehingga 49 peratus.Untuk maklumat lebih lanjut, anda boleh bertanya pihak PTPTN  tentang kaedah penstrukturan semula bayaran balik PTPTN. Proses pertukaran ini akan melibatkan dua peringkat, iaitu:

Permohonan pinjaman sekali lagi dalam bentuk Pinjaman Ujrah. Peminjam boleh mengunjungi mana-mana kaunter PTPTN seluruh negara untuk tujuan ini. Dokumen tawaran baharu untuk pertukaran akan diberikan dan perlu dikembalikan sebelum tamat tempoh sah laku iaitu dalam masa 14 hari.

Tandatangan dokumen pinjaman baharu dengan jumlah pinjaman yang baharu dan Jadual Bayaran Balik (JBB) baharu juga.

Langkah-langkah yang perlu dibuat:

Muat turun Borang Kemaskini Maklumat di portal rasmi PTPTN (http://www.ptptn.gov.my) atau boleh ke mana-mana kaunter PTPTN untuk ambil borang.

Hantar Borang Kemaskini Maklumat ke kaunter PTPTN.

Peminjam akan diberikan dua set dokumen tawaran Ujrah. Setiap dokumen ini perlu dilekatkan setem hasil RM10.

Serah semula dokumen lengkap di kaunter PTPTN atau poskan.

Bayaran balik PTPTN boleh mula dibuat mengikut Jadual Bayaran Balik (JBB) baharu.

Proses ini perlu dilakukan kerana kedua-dua pinjaman berada di bawah prinsip yang berbeza iaitu konvensional dan syariah.

Gabungan Pinjaman PTPTN

Sekiranya anda membuat pinjaman pendidikan PTPTN untuk pelbagai peringkat pengajian seperti diploma, ijazah sarjana muda atau sarjana, anda boleh menggabungkan pinjaman-pinjaman ini menjadi satu jenis yuran dengan caj pentadbirannya yang lebih menjimatkan.

Jika pinjaman PTPTN diploma sahaja sudah RM20,000 dan ijazah sarjana muda pula RM30,000, jumlah hutang PTPTN anda selepas sahaja tamat pengajian adalah RM50,000. Strategi untuk menggabungkan pinjaman PTPTN ini amat sesuai bagi peminjam yang mempunyai hutang untuk setiap tahap pengajian. Untuk lebih menjimatkan, gabungan ini boleh disertai dengan skim ujrah bagi meringankan lagi beban peminjam.

Berunding dengan Pihak PTPTN

Pihak PTPTN sentiasa terbuka kepada sebarang perundingan. Sekiranya anda sebagai peminjam mempunyai masalah dengan komitmen kewangan

yang membuatkan anda sukar untuk membayar balik hutang PTPTN, pihak PTPTN boleh membuat penjadualan semula bayaran balik pinjaman PTPTN. Mereka juga menawarkan jumlah bayaran balik serendah RM50 sebulan.

Sekiranya peminjam mula melakukan pembayaran enam bulan selepas tamat pengajian, mereka boleh mendapat penjimatan kerana dalam jangka masa enam bulan tersebut pembayaran balik tidak dikenakan kadar faedah. Maka mereka boleh mengurangkan bayaran balik PTPTN kerana baki yang akan dikenakan kadar faedah sebanyak satu peratus selepas enam bulan telah berkurangan.

4 Perkara Wajib Tahu Tentang Bayaran Balik PTPTN

Sebelum anda menjadi peminjam, penting untuk anda fahami perkara penting berkaitan pinjaman PTPTN ini bagi mengelakkan anda mempunyai tunggakan PTPTN banyak.

1. Tempoh Mula Bayaran Balik Hutang PTPTN

Anda secara asasnya bertanggungjawab membayar balik hutang PTPTN selepas setahun atau selepas 12 bulan tamat pengajian. Biasanya, pihak PTPTN akan memberikan notis pembayaran balik pinjaman pada bulan ke-13 bagi mengelakkan hutang PTPTN tertunggak.

2. Pinjaman Ujrah PTPTN

Apa itu Ujrah PTPTN? Secara asasnya, maksud pinjaman Ujrah PTPTN ialah pinjaman pendidikan yang patuh Syariah. Ia berdasarkan fatwa yang diputuskan oleh Jawatankuasa Fatwa Kebangsaan bagi Hal Ehwal Ugama Islam pada 28 Julai 2008.

Dalam erti kata lain, ujrah ialah upah satu peratus (1%) pada kadar rata yang dikenakan ke atas pinjaman. PTPTN Ujrah ini dikenakan untuk menampung kos-kos mengurus dan menyediakan pinjaman kepada peminjam.

3. PTPTN dan CCRIS

Sekiranya anda tidak melakukan bayaran balik PTPTN,
skor kredit atau laporan CCRIS
 anda mungkin terjejas. Secara asasnya, laporan CCRIS digunakan oleh pihak bank sebagai rujukan untuk menilai skor kredit anda semasa proses kelulusan pinjaman atau kredit.

Jika laporan kredit anda tidak baik, situasi ini mungkin menyukarkan anda untuk mendapatkan pinjaman. Kalau ada tunggakan PTPTN:

CCRIS PTPTN anda mungkin terjejas dan menghalang anda untuk
 apply loan
 rumah
;

Nama kena
blacklist
 PTPTN
 tidak boleh beli kereta atau buat
 loan
 kereta.

Berapa lama nama
clear
 CCRIS PTPTN? Untuk baiki rekod CCRIS PTPTN anda, ia bergantung kepada tempoh tunggakan atau jumlah bulan anda tak bayar. Jika ada tunggakan PTPTN untuk tempoh enam bulan, maka anda kena tunggu enam bulan untuk baiki rekod kredit anda.

4. Penangguhan dan Pengecualian Bayaran Balik PTPTN

Secara asasnya, kerajaan ada menawarkan kemudahan penangguhan kepada individu yang berdepan masalah kewangan. Anda boleh semak
laman web rasmi PTPTN
 untuk info lanjut. Sekiranya layak, anda boleh mohon penangguhan bayaran balik PTPTN.

Selain itu, jika anda memperolehi keputusan yang cemerlang, anda boleh memohon
Pengecualian Bayaran Balik PTPTN
. Inisiatif Pengecualian Bayaran Balik diwujudkan sebagai satu bentuk penghargaan kepada peminjam PTPTN yang berjaya memperoleh keputusan yang cemerlang.

Apa Kesan Jika Tidak Bayar PTPTN atau Hutang PTPTN Tertunggak?

PTPTN memperuntukkan sebanyak RM5 bilion dana pendidikan bagi rakyat Malaysia setiap tahun. Setakat 29 Februari 2016, PTPTN menjangkakan bakal mengutip bayaran balik sebanyak RM15.8 bilion daripada peminjam. Walau bagaimanapun, hanya RM7.9 bilion bayaran balik diterima. Apa kesan tak bayar PTPTN?

1. Skor Kredit Terjejas

Sama seperti dinyatakan di atas, tunggakan bayaran PTPTN boleh menyebabkan nama anda disenaraihitamkan oleh pihak PTPTN. Ia secara tidak langsung memberi kesan kepada skor kredit anda.

Melalui laporan CCRIS, pihak bank boleh mengetahui corak bayaran balik PTPTN anda yang tidak konsisten (ada tunggakan, bayaran lambat dan sebagainya).

Sekiranya anda tidak membuat bayaran balik PTPTN secara konsisten, anda boleh berdepan kesukaran untuk memohon sebarang pinjaman seperti
pinjaman perumahan
,
loan
 kereta
 atau
pinjaman peribadi
.

2. Anda Disenarai Hitam atau Tidak Dibenarkan Ke Luar Negara

Biasanya, peminjam yang tidak bayar balik pinjaman atau ada tunggakan hutang PTPTN akan kena
blacklist
 oleh Jabatan Imigresen Malaysia. Ia sekali gus akan menghalang anda daripada ke luar negara,
renew
 pasport atau memohon pasport baharu.

Peminjam PTPTN perlu jelaskan tunggakan PTPTN bagi elakkan sekatan di lapangan terbang atau pintu sempadan negara. Jika ada tunggakan bayaran PTPTN, ia perlu dilangsaikan atau anda juga boleh berunding dengan pihak PTPTN tujuh hari sebelum ke luar negara.

3. Boleh Didakwa dan Dikenakan Tindakan Undang-undang

Anda juga boleh didakwa di mahkamah sekiranya anda gagal membuat bayaran balik tunggakan PTPTN. Pihak PTPTN akan mengeluarkan dua notis sekiranya anda tidak membuat bayaran balik;

Notis peringatan bayaran balik PTPTN; dan

Ntis tuntutan.

Sekiranya anda masih lagi tidak melakukan sebarang pembayaran atau rundingan dengan pihak PTPTN, anda boleh didakwa atau dikenakan tindakan undang-undang.

Anda disarankan untuk membayar hutang PTPTN mengikut jadual supaya anda tidak akan menghadapi sebarang masalah tunggakan bayaran PTPTN.
Selain itu, sekiranya anda sedang mencari
insurans kereta
,
insurans motor
atau
insurans rumah terbaik
, layari laman web Qoala untuk info lanjut.

Qoala merupakan
platform perbandingan insurans di Malaysia
 dengan jaminan proses beli insurans yang selamat, berpatutan dan mudah.

Kongsi:


i-Lindung KWSP 2023, Perlindungan Ketidakpastian Masa Depan

Kumpulan Wang Simpanan Pekerja (KWSP) melancarkan platform i-Lindung di bawah Pelan Perlindungan Ahli (PPA). Platform layan diri ini dilaksanakan untuk memudahkan pembelian produk
Insurans dan Takaful
 merangkumi
perlindungan hayat dan perlindungan penyakit kritikal
 daripada Akaun 2 KWSP ahli.

Table of Contents

Toggle

i-Lindung KWSP: Pelan Perlindungan Insurans dan Takaful Khas untuk Ahli KWSP
1. Apa Itu i-Lindung KWSP?
2. Ciri-ciri Utama i-Lindung
3. Jenis Perlindungan
4. Syarat Kelayakan i-Lindung
5. Harga Premium atau Sumbangan
6. Cara untuk Mendaftar
i-Lindung KWSP: Pelan Perlindungan Mampu Milik untuk Perlindungan Masa Depan

i-Lindung KWSP: Pelan Perlindungan Insurans dan Takaful Khas untuk Ahli KWSP

Pemilikan
polisi Insurans
 dan
sijil Takaful
 dalam kalangan rakyat di Malaysia masih lagi rendah terutamanya dalam kalangan golongan berpendapatan rendah atau B40. Kemudahan i-Lindung secara tidak langsung boleh membantu ahli mendapat perlindungan Insurans dan Takaful pada harga berpatutan.

1. Apa Itu i-Lindung KWSP?

i-Lindung merupakan sebuah
platform layan diri
 yang tersedia dalam i-Akaun (ahli). Ia boleh diakses untuk tujuan pembelian produk perlindungan di bawah Pelan Perlindungan Ahli (PPA). Melalui PPA, ahli KWSP dibenarkan untuk melakukan
pengeluaran dari Akaun 2 KWSP
 bagi membeli produk Insurans atau Takaful yang diluluskan oleh KWSP.

2. Ciri-ciri Utama i-Lindung

Secara asasnya, skim i-Lindung menawarkan pilihan kepada ahli dalam mendapatkan perlindungan Insurans dan Takaful pada harga yang berpatutan. Ia juga bertindak sebagai persediaan dalam membantu ahli berdepan dengan sebarang insiden yang tidak diingini pada masa hadapan.

Alternatif mudah untuk mendapatkan produk perlindungan tanpa keperluan pemeriksaan kesihatan;

Sebut harga bagi setiap
produk Insurans atau Takaful
 ditawarkan secara dalam talian;

Kemudahan untuk mengakses dan menganalisis semua maklumat produk yang ditawarkan sebelum membuat pilihan;

Maklumat berkaitan polisi atau sijil yang dibeli boleh diteliti secara menyeluruh;

Kelebihan untuk mendapatkan produk pada bila-bila masa dan di mana jua.

3. Jenis Perlindungan

Perlindungan yang ditawarkan di bawah skim i-Lindung merangkumi
perlindungan hayat
 dan
penyakit kritikal
. Buat masa ini, perlindungan yang ditawarkan hanyalah untuk tempoh satu (1) tahun.

Apa Itu Insurans Perlindungan Hayat?

Insurans nyawa menyediakan pembayaran kepada benefisiari sebagai pertukaran premium yang dibayar. Ia bertindak sebagai jaminan
perlindungan kewangan
 untuk keluarga jika anda (pemegang polisi) meninggal dunia. Insurans perlindungan hayat boleh digunakan untuk:

Kehilangan sumber pendapatan;

Pembayaran hutang-piutang;

Yuran pendidikan atau pengajian
;

Penjagaan kesihatan;

Penjagaan anak;

Hutang isi rumah;

Perbelanjaan harian (atau
komitmen bulanan
);

Perbelanjaan pengebumian.

Jumlah wang yang diterima bergantung pada polisi dan jumlah premium.

Apa Itu Insurans Penyakit Kritikal?

Polisi insurans penyakit kritikal menyediakan bayaran sekaligus jika anda didiagnosis dengan keadaan kesihatan yang mengancam nyawa seperti
kanser
 atau
penyakit jantung
. Pampasan yang diterima daripada insurans penyakit kritikal membolehkan anda untuk:

Bayar
kos rawatan dan perubatan
;

Menampung kos perbelanjaan harian – jadi anda tidak perlu risau untuk bekerja untuk menampung bil anda;

Bayar kos pengangkutan ke pusat rawatan;

Bayar
pakej percutian
 jika anda memerlukan tempat yang tenang untuk pulih.

4. Syarat Kelayakan i-Lindung

Sekiranya anda ingin memohon skim i-Lindung, berikut syarat kelayakan yang perlu anda patuhi:

Warganegara Malaysia;

Mempunyai baki yang mencukupi dalam Akaun 2 KWSP*;

Pengguna i-Akaun (ahli).

*Ahli berumur 55 tahun dan ke atas boleh memilih untuk mengeluarkan sebahagian daripada simpanan mereka dari Pengeluaran Umur 55 hingga 60 tahun (i-Lindung). Permohonan pengeluaran hanya boleh dibuat secara dalam talian melalui i-Akaun (ahli).

5. Harga Premium atau Sumbangan

Kadar premium atau sumbangan yang dikenakan bergantung pada produk Insurans atau Takaful yang dipilih. Biasanya,
harga premium insurans
 dipengaruhi oleh faktor-faktor seperti berikut:

Umur (umur pada hari jadi berikutnya/umur pada hari jadi terakhir bergantung pada syarikat Insurans atau Takaful);

Jantina;

Status perokok (jika berkaitan);

Jumlah perlindungan yang dipilih semasa permohonan.

Untuk perlindungan i-Lindung paling asas, anda boleh menikmati
jumlah perlindungan
 sebanyak RM10,000 dengan hanya premium serendah RM30 setahun. Ia semestinya perlindungan sosial dan keselamatan kewangan yang berbaloi untuk dimiliki.

6. Cara untuk Mendaftar

Untuk butiran lanjut mengenai cara mendaftar i-Lindung KWSP, anda boleh rujuk cara untuk mendaftar di bawah:

1. Log Masuk KWSP i-Akaun

Anda hanya perlu ‘Log Masuk’ ke Portal i-Akaun KWSP anda. Jika anda belum berdaftar, anda perlu ‘Daftar Masuk’ terlebih dahulu.

2. Pilih i-Lindung

Klik pada bahagian ‘i-Lindung’ dan pilih mana-mana produk atau pelan perlindungan yang ditawarkan oleh syarikat Insurans atau Takaful yang sesuai dengan keperluan anda. Ada beberapa
syarikat insurans terbaik
 yang boleh anda pilih antaranya:

Takaful Berhad;

Prudential Assurance Malaysia Berhad;

Prudential BSN Takaful Berhad;

Etiqa Life Insurance Berhad; dan

Etiqa Family Takaful Berhad.

3. Daftar Pelan Perlindungan

Lengkapkan semua maklumat yang diperlukan. Berikan kebenaran untuk membayar melalui potongan dari Akaun KWSP.

4. Buat Pembayaran

Lakukan pembayaran sumbangan untuk melengkapkan transaksi. Bayaran untuk perlindungan Insurans dan Takaful ini akan ditolak daripada Akaun 2 KWSP anda.

Setelah permohonan diluluskan, pembayaran tidak akan dilakukan serta-merta dan mungkin boleh memakan masa beberapa hari. Walau bagaimanapun, status polisi atau sijil anda akan kekal aktif kecuali pembayaran anda ditolak.

Sekiranya pembayaran ditolak, polisi atau sijil yang dibeli akan dibatalkan. Anda boleh menyemak status permohonan pembayaran di bawah i-Lindung di bahagian ‘Sejarah Transaksi’.

5. Terima Polisi

Perlindungan akan bermula mengikut hari polisi atau sijil anda dikeluarkan oleh syarikat Insurans atau Takaful. Polisi atau sijil anda akan dihantar melalui e-mel. Ia juga boleh didapati di bawah i-Lindung di bahagian ‘Pelan Perlindungan Saya’.

i-Lindung KWSP: Pelan Perlindungan Mampu Milik untuk Perlindungan Masa Depan

Kemudahan i-Lindung semestinya memberikan manfaat yang besar dalam melindungi ahli KWSP daripada ketidaktentuan kewangan. Ia bertindak sebagai
perlindungan persaraan
 dan membolehkan ahli mendapatkan perlindungan Insurans atau Takaful pada harga yang mampu milik.

Selain i-Lindung KWSP, anda juga boleh mendapatkan
insurans perlindungan hayat dan penyakit kritikal
 pada harga mampu milik di Qoala. Qoala merupakan
platform perbandingan dan pembaharuan insurans
 paling popular di Malaysia. Anda boleh mendapatkan
polisi insurans terbaik di Malaysia
 dengan tawaran harga yang kompetitif dan terbaik.

Kongsi:


9 Cara Jual Kereta Belum Habis Bayar di Malaysia

Ada banyak sebab sesetengah individu ambil keputusan untuk jual kereta belum habis bayar. Ada individu yang jual kereta belum habis bayar kerana kereta tersebut jarang digunakan untuk kurangkan beban kewangan dan
komitmen bulanan
. Ada juga individu yang ambil keputusan
upgrade
 atau
trade-in
 kereta lama kepada kereta baharu disebabkan pertambahan ahli keluarga dan sebagainya.

Table of Contents

Toggle

Jual Kereta Belum Habis Bayar: Cara Mudah Jual Kereta yang Masih Ada Baki Pinjaman dengan Bank
1. Semak Baki Hutang Kereta
2. Semak Harga Pasaran Semasa Kereta
3. Trade-In Kereta Lama: Mohon Loan Kereta Sebelum Jual Kereta Belum Habis Bayar
4. Servis dan Penyelenggaraan Kereta
5. Tentukan Harga Jualan Kereta
6. Iklankan Jualan Kereta
7. Sediakan Dokumen Penting
8. Lakukan Pemeriksaan Puspakom
9. Tukar Nama Kereta di JPJ
Renew Insurans Kereta di Qoala untuk Ketenangan Fikiran

Jual Kereta Belum Habis Bayar: Cara Mudah Jual Kereta yang Masih Ada Baki Pinjaman dengan Bank

Bagaimana cara jual kereta belum habis bayar yang masih mempunyai baki hutang dengan pihak bank? Artikel ini akan kongsikan secara ringkas cara jual kereta belum habis bayar untuk memudahkan proses anda menjual kereta.

Anda secara asasnya perlu ambil tahu prosedur
trade-in
 kereta atau jual kereta belum habis bayar ini. Cara ini dapat mengelakkan anda daripada tertipu atau menjual kereta pada harga yang terlalu rendah.

1. Semak Baki Hutang Kereta

Perkara pertama yang perlu anda lakukan sebelum jual kereta belum habis bayar ialah melakukan semakan
baki hutang pinjaman kereta
 dengan pihak bank.

Anda boleh hadir ke mana-mana cawangan bank pinjaman anda untuk membuat semakan dan mendapatkan penyata penuh baki pinjaman terkini. Ini bagi membolehkan anda melakukan penyelesaian penuh atau
full settlement
 sebelum anda boleh jual kereta belum habis bayar.

Selain itu, penting untuk anda mengetahui tempoh masa dan jumlah peratusan denda yang berkemungkinan akan dikenakan kepada anda sebelum melakukan penyelesaian penuh.

Sesetengah bank akan mengenakan denda atau penalti sekiranya hutang pinjaman diselesaikan lebih awal berbanding jangkaan. Ini kerana, sebahagian besar pinjaman kereta disertakan dengan tempoh
 lock-in
.

Pihak bank biasanya membenarkan urusan jual kereta belum habis bayar selepas lima tahun (untuk tempoh pinjaman sembilan tahun) atau selepas empat hingga lima tahun (untuk tempoh pinjaman tujuh tahun).

2. Semak Harga Pasaran Semasa Kereta

Selain itu, anda juga perlu tahu harga pasaran semasa kereta anda sebelum anda jual kereta belum habis bayar. Anda boleh lakukan semakan harga pasaran semasa model kereta anda sama ada dengan:

Bertanyakan pihak bank
harga pasaran semasa kereta
;

Membuat tinjauan harga di mana-mana kedai kereta terpakai; atau

Melakukan carian secara online melalui mana-mana platform jual beli kereta terpakai di Malaysia.

Kedua-dua baki hutang kereta dengan pihak bank dan anggaran harga pasaran semasa kereta penting bagi mengelakkan anda daripada berdepan sebarang kerugian.

Andaikan harga jualan kereta belum habis bayar yang dipersetujui oleh pembeli lebih rendah daripada jumlah baki hutang dengan pihak bank. Anda perlu keluarkan belanja tambahan daripada
simpanan
 anda untuk bayar jumlah yang tidak cukup tersebut.

3.
Trade-In
 Kereta Lama: Mohon
Loan
 Kereta Sebelum Jual Kereta Belum Habis Bayar

Jika anda memilih untuk
 trade in
 kereta lama kepada kereta baharu, anda dinasihatkan untuk memohon
pinjaman kereta
 dengan pihak bank terlebih dahulu. Elakkan daripada membuat keputusan untuk
trade-in
 kereta sebelum
loan
 kereta anda betul-betul lulus untuk mengelakkan anda daripada pening kepala.

Selain itu, sediakan peruntukan untuk
bayaran
downpayment
 sekurang-kurangnya 10 peratus daripada harga kereta yang ingin dibeli.

4. Servis dan Penyelenggaraan Kereta

Setelah selesai menetapkan harga jualan dan memohon pinjaman untuk kereta baharu, proses seterusnya yang perlu anda lakukan ialah mencari pembeli. Sebelum jual kereta belum habis bayar, anda disarankan untuk mempertimbangkan perkara-perkara berikut untuk meningkatkan
nilai
resale value
 kereta
 anda seperti:

Lakukan Servis

Penjagaan dan penyelenggaraan kereta yang betul dapat menjimatkan wang anda untuk jangka masa panjang. Ia juga dapat mengelakkan kos pembaikan yang tidak perlu.

Jika perlu, gantikan mana-mana komponen kereta yang telah rosak seperti
wiper
 kereta
,
brek kereta
,
bateri kereta kong
 dan sebagainya.

Biasanya, bakal pembeli kereta cenderung untuk menawarkan harga kereta yang lebih tinggi sekiranya kereta berada dalam keadaan baik.

Bahagian Luaran Kereta

Bakal pembeli juga biasanya tertarik dengan kereta yang mempunyai penampilan luaran yang baik. Kereta yang kelihatan bersih,
warna cat kereta
 tidak pudar, kereta dijaga rapi dan sebagainya dapat menarik harga jualan yang lebih mahal.

Selain itu, periksa rim dan
tayar kereta
 dan gantikannya jika telah botak atau haus. Baiki juga kesan lekuk, calar dan sebagainya pada bahagian badan kereta.

Bahagian Dalaman Kereta

Kebersihan bahagian dalaman juga penting untuk sesetengah pembeli. Sebelum jual kereta belum habis bayar, bersihkan kotoran dan sisa makanan dalam kereta dan lain-lain untuk menarik minat pembeli.

5. Tentukan Harga Jualan Kereta

Kemudian, anda perlu tetapkan harga jualan kereta yang sesuai bergantung pada jumlah baki pinjaman dengan pihak bank. Penting untuk anda tentukan harga jualan kereta yang bersesuaian untuk maksimumkan keuntungan anda.

Untuk jual kereta belum habis bayar, anda secara umumnya perlu melakukan penyelesaian penuh atau
full settlement
 terlebih dahulu.

Penyelesaian Penuh Jual Kereta Belum Habis Bayar

Apa itu penyelesaian penuh? Penyelesaian penuh dalam bahasa mudah merujuk pada bayaran penuh (penyelesaian) jumlah pinjaman yang masih berbaki dengan pihak bank.

Anda perlu langsaikan kesemua baki hutang pinjaman kereta terlebih dahulu, barulah anda boleh mendapatkan pinjaman lain untuk kereta baharu anda.

Untuk tentukan harga jualan kereta, anda boleh lihat kaedah penentuan harga jualan kereta seperti berikut:

i. Harga Pasaran Kereta Lebih Tinggi daripada Jumlah Baki Hutang

Andaikan baki hutang kereta anda dengan pihak bank berbaki sebanyak RM20,000. Manakala, pembeli menawarkan harga beli mengikut harga pasaran semasa kereta iaitu RM25,000.

Jika jumlah penyelesaian penuh lebih tinggi daripada harga ditawarkan oleh pembeli, anda tidak perlu menambah duit anda untuk membuat penyelesaian penuh kepada pihak bank.

Ini kerana, harga jualan lebih tinggi daripada jumlah baki hutang. Anda akan menerima lebihan baki bayaran RM5,000 yang boleh digunakan untuk tujuan lain seperti
deposit rumah
,
downpayment
 kereta baharu dan sebagainya.

ii. Harga Pasaran Kereta Lebih Rendah daripada Jumlah Baki Hutang

Namun begitu, andaikan harga pasaran semasa kereta ialah RM25,000 dan baki hutang anda dengan pihak bank ialah RM28,000.

Jika jumlah penyelesaian penuh lebih rendah berbanding harga jualan, anda perlu menggunakan
duit simpanan
 anda sendiri untuk menjelaskan baki hutang ini.

Ini bermaksud, jika anda bersetuju untuk jual dengan harga tersebut, anda perlu
topup
 sendiri RM3,000 untuk menyelesaikan baki pinjaman.

6. Iklankan Jualan Kereta

Jika anda ingin jual kereta belum habis bayar sendiri, anda boleh iklankan di media sosial atau
portal jual beli kereta online
 di Malaysia. Selain itu, anda juga boleh berkunjung ke mana-mana pusat jualan kereta terpakai. Biasanya, pihak ejen akan menguruskan semua urusan berkaitan jual kereta belum habis bayar bagi pihak anda.

Tips Jual Beli Kereta Terpakai di Malaysia

Bagi anda yang sedang mempertimbangkan untuk beli kereta terpakai, berikut antara
tips beli kereta terpakai
 yang boleh anda ikuti bagi memastikan anda mendapatkan kereta idaman anda dengan kualiti yang terbaik:

i. Lakukan Pandu Uji dan Nilai Sendiri

Biasanya, pembeli yang berminat untuk membeli kereta akan menetapkan janji temu untuk
test drive
 sendiri kereta yang dibeli. Kualiti sesebuah kereta terpakai adakalanya hanya boleh dinilai apabila anda merasai pengalaman memandunya sendiri.

ii. Pilih Pinjaman Kereta yang Sesuai

Sekiranya pembeli berminat untuk beli kereta belum habis bayar, pembeli boleh mendapatkan pinjaman daripada bank pilihan masing-masing.

Pihak bank biasanya akan meluluskan pinjaman kereta bergantung pada
kelayakan gaji
, rekod pinjaman sedia ada (
rekod CCRIS
 dan
CTOS
) dan faktor-faktor lain.

iii. Ambil Tahu Jenis Insurans Kereta

Insurans kereta
 memainkan peranan penting dalam melindungi pemandu, penumpang dan pihak lain yang terlibat dalam kemalangan. Ia membantu mengurangkan beban kewangan untuk menanggung kerosakan, kecederaan atau kematian sekiranya berlaku kemalangan.

Secara asasnya, insurans kereta terbahagi kepada tiga iaitu
insurans
third party
, insurans pihak ketiga, kebakaran dan kecurian dan insurans kereta komprehensif (
insurans
firsty party
).

7. Sediakan Dokumen Penting

Sama ada anda ingin
trade-in
 kereta lama atau jual kereta belum habis bayar untuk mendapatkan duit tambahan atau ingin kurangkan komitmen bulanan, anda perlu menyediakan dokumen-dokumen penting untuk memudahkan urusan jual beli.

Anda perlu sediakan dokumen yang biasanya diperlukan seperti berikut:

Geran kereta
 atau sijil pemilikan kenderaan (VOC);

Kad pengenalan atau pasport;

Permit import (AP) (jika berkaitan);

Penyelesaian perjanjian sewa beli (untuk kereta dengan jumlah
pinjaman tertunggak
);

Invois pembelian (jika kereta dibeli secara tunai);

Surat kebenaran pihak ketiga (jika berkaitan).

8. Lakukan Pemeriksaan Puspakom

Jika pembeli bersetuju untuk beli kereta belum habis bayar, anda perlu melakukan
pemeriksaan kereta di Puspakom
. Pemeriksaan Puspakom adalah perkara biasa yang perlu dilakukan oleh semua kenderaan persendirian yang ingin melakukan pertukaran milikan kenderaan.

Secara asasnya, pemeriksaan Puspakom dilakukan bertujuan melindungi bakal pembeli daripada membeli atau memiliki kenderaan yang tidak sah seperti kereta potong-sambung.

Beli Kereta Sudah Habis Bayar

Jika pembeli bersetuju untuk beli kereta yang telah habis bayar secara tunai, pembeli hanya perlu bayar nilai yang telah dipersetujui kepada penjual.

Kemudian, kereta akan dibawa untuk pemeriksaan di Puspakom (Borang B5) sebelum proses tukar nama kereta boleh dilakukan di JPJ. Bayaran pemeriksaan Puspakom biasanya sekitar RM130 (RM30 untuk pemeriksaan Puspakom, RM100 untuk proses tukar hak milik).

Beli Kereta Belum Habis Bayar

Namun begitu, jika pembeli ingin beli kereta belum habis bayar, pembeli perlu memohon pinjaman kereta daripada pihak bank terlebih dahulu.

Biasanya, pihak bank memerlukan pembeli untuk melakukan Pemeriksaan Sewa Beli di Puspakom (Borang B7). Kadar bayaran tambahan yang dikenakan adalah sebanyak RM60.

Proses ini biasanya memakan masa yang lama kerana pembeli perlu menunggu kelulusan pinjaman sewa beli terlebih dahulu. Ia juga melibatkan banyak kertas kerja.

Pihak bank pembeli akan membayar baki hutang pinjaman kepada bank penjual sebelum kereta dapat dijual.

9. Tukar Nama Kereta di JPJ

Setelah selesai semua proses di atas, barulah anda boleh
tukar nama di JPJ
 atau secara online. Urusan tukar nama kereta sebenarnya sangat mudah dan tidak memakan masa yang lama.

Anda boleh menggunakan perkhidmatan orang tengah atau melakukan sendiri proses tukar nama JPJ di kaunter JPJ. Apa yang penting, bawa dokumen-dokumen diperlukan untuk tukar nama kereta seperti

Kad pengenalan;

Geran kereta;

Borang pemeriksaan Puspakom dan sebagainya.

Renew
 Insurans Kereta di Qoala untuk Ketenangan Fikiran

Semoga perkongsian cara jual kereta belum habis bayar ini dapat membantu memudahkan urusan pemilik kenderaan untuk jual kereta. Selain itu, jika anda ingin mendapatkan
perlindungan insurans kereta yang komprehensif
 untuk kereta anda, layari laman web Qoala untuk info lanjut.

Qoala merupakan
platform perbandingan insurans online
 paling komprehensif dan terbaik di Malaysia. Anda boleh mendapatkan
insurans kereta terbaik di Malaysia
 dengan tawaran proses yang mudah dan pantas pada harga yang menarik dan berpatutan.

Kongsi:


4 Langkah Perlu Buat Segera Jika Kad Bank Hilang

Situasi kad bank hilang merupakan satu mimpi ngeri yang boleh terjadi kepada sesiapa sahaja pada bila-bila masa. Perkara ini boleh berlaku mungkin disebabkan kecuaian anda sendiri atau kad bank anda telah dicuri oleh seseorang. Kehilangan kad bank boleh menjadi sesuatu yang sangat membahayakan kerana
simpanan
 dalam bank anda boleh lesap dalam sekelip mata. Pencuri boleh melakukan transaksi dengan cepat tanpa perlu mengakses akaun anda dengan adanya kemudahan seperti PayWave. Artikel ini akan berkongsikan empat langkah penting yang anda perlu lakukan sekiranya anda kad bank atau kad ATM hilang.

Table of Contents

Toggle

Kad Bank Hilang, 4 Langkah untuk Menyelamatkan Simpanan Bank Anda
1. Hubungi Bank dengan Kadar Segera
Cara Block Kad Maybank Hilang, Ikuti 7 Langkah Ini
2. Periksa Akaun Bank Anda
3. Membuat Laporan Polis
4. Menggantikan Kad Bank
Pastikan Butiran Kad Bank Anda Selamat

Kad Bank Hilang, 4 Langkah untuk Menyelamatkan Simpanan Bank Anda

Proses penggantian kad bank yang hilang boleh dikatakan agak rumit. Sebagai contoh, katakanlah anda kehilangan dompet anda yang mengandungi kad pengenalan, kad bank dan
kad kredit
, anda akan perlu menggantikan semua kad bank anda yang hilang dengan kad yang baharu.

Untuk kad pengenalan, anda boleh menggantikannya dengan mudah di JPN tanpa tanpa perlu melalui proses yang merumitkan. Namun berbeza dengan kad bank, anda perlu membuat laporan polis dan sebagainya terlebih dahulu bagi mengelakkan kad anda disalah guna.

Jika seseorang menggunakan kad bank anda yang hilang, wang akan keluar dari akaun bank anda dengan serta-merta. Dalam situasi begini, anda dinasihatkan untuk tidak
panik
 tetapi anda perlu bertindak dengan pantas. Apabila kad bank hilang, apa perlu anda buat? Berikut adalah empat langkah yang anda ambil sekiranya anda tidak menemui kad bank anda:

1. Hubungi Bank dengan Kadar Segera

Perkara pertama yang perlu dilakukan adalah menghubungi bank anda sebaik sahaja anda menyedari kad bank anda telah hilang. Walaupun anda mungkin tidak pasti sama ada kad bank anda hilang kerana dicuri atau tercicir di mana-mana, menghubungi pihak bank merupakan perkara yang paling mustahak yang perlu anda lakukan.

Zaman sekarang ini, pencuri tidak perlu tahu pun nombor pin kad bank anda, mereka boleh menggunakan duit anda melalui perkhidmatan PayWave dengan mudah sahaja.
Oleh sebab itu, anda perlu melaporkan kehilangan kad bank anda kepada pihak bank untuk tindakan selanjutnya.

Anda perlu meminta pegawai bank yang bertugas untuk membatalkan atau membekukan penggunaan kad anda dengan segera. Pembekuan ini akan menghalang kad daripada berfungsi sepenuhnya dan dengan cara ini pencuri tidak dapat menggunakan kad anda.

Nombor Telefon Bank untuk Melaporkan Kad Bank/Kad ATM Hilang

Secara asasnya, jika kad bank BSN, kad CIMB atau kad Bank Islam hilang anda perlu menghubungi bank terbabit untuk membekukan fungsi kad anda buat sementara. Berikut merupakan nombor telefon pusat khidmat pelanggan untuk rujukan anda:

Bank

Nombor Telefon

Maybank

1300-88-6688

CIMB Bank

03-6204 7788

RHB Bank

03-92068118

BSN

1300-88-1900

Public Bank

03-2179 5000

Bank Rakyat

03-2692 4600

Bank Islam

03-26 900 900

Cara
Block
 Kad Maybank Hilang, Ikuti 7 Langkah Ini

Bagi pengguna kad ATM Maybank, selain menghubungi pihak bank, anda juga boleh
block
kad Maybank hilang secara online melalui servis Maybank2U. Berikut merupakan langkah-langkah untuk anda ikuti:

Log masuk
Maybank2u

Pilih
Settings

Pilih
Cards Manage Debit Cards

Debit Card – Replace & Block

Pilih
Menu

Klik
Block Card

Pilih
Confirm

2. Periksa Akaun Bank Anda

Anda perlu log masuk ke dalam akaun bank online anda untuk membuat pemeriksaan selanjutnya. Kebanyakan bank di Malaysia kini menyediakan aplikasi yang membolehkan anda akses akaun anda secara online seperti Bank Islam Online, Bank Rakyat Online, RHB Bank Online dan banyak lagi. Jika terdapat sebarang transaksi baharu yang mencurigakan, rekodkan semua maklumat yang berkaitan seperti jumlah transaksi, masa dan tarikh.

Walaupun terdapat transaksi kecil serendah RM10 pun, anda perlu mencatatkannya juga. Hal ini kerana,
scammer
 atau pencuri biasanya memindahkan amaun yang rendah dari akaun anda sebagai percubaan. Sekiranya transaksi kecil ini berjaya, mereka akan mencuba membuat transaksi yang lebih besar.

3. Membuat Laporan Polis

Sekiranya anda diragut atau dirompak, anda perlu membuat laporan dengan serta-merta di balai polis yang berdekatan. Sesetengah bank memerlukan salinan laporan polis sebagai salah satu dokumen sokongan sekiranya anda melaporkan kad bank anda hilang kerana dicuri. Meskipun ada sesetengah bank tidak memerlukan laporan polis bagi proses penggantian kad baharu, anda tetap disarankan untuk melaporkan insiden ini bagi membolehkan pihak polis mengambil tindakan terhadap kejadian rompak atau ragut yang menimpa anda.

Selain itu, anda disarankan untuk sediakan beberapa salinan laporan polis yang anda buat. Anda boleh menggunakan salinan laporan polis yang sama untuk membuat laporan kehilangan kad-kad lain yang anda ada.

4. Menggantikan Kad Bank

Sebaik sahaja anda telah menyahaktifkan kad bank anda yang hilang, anda perlu hadir ke cawangan bank terdekat dan isikan borang yang diperlukan. Selain itu, anda juga disarankan untuk menyediakan dokumen-dokumen yang mungkin diperlukan oleh bank untuk pembaharuan kad bank anda seperti laporan polis, salinan kad pengenalan atau sijil kelahiran.

Maklumkan kepada pegawai bank yang bertugas di kaunter bahawa kad bank hilang dan anda mahu menggantikannya dengan yang baharu. Anda mungkin perlu menyediakan tunai di tangan kerana ada sesetengah bank mengenakan caj untuk tujuan penggantian kad baharu. Kebiasaannya, proses menggantikan kad bank tidak akan mengambil masa yang lama tetapi ia bergantung kepada polisi bank anda. Setelah anda mendapat kad bank yang baharu, anda hanya perlu menetapkan kata laluan baharu di mesin ATM.

Pastikan Butiran Kad Bank Anda Selamat

Sekiranya anda tidak mengambil tindakan segera apabila kehilangan kad bank anda, besar kemungkinan anda mungkin akan kehilangan wang simpanan anda. Dengan membuat laporan dengan cepat kepada pihak bank, kad anda akan dibekukan atau dibatalkan. Ini bermakna sekiranya kad anda dicuri, si pencuri tidak akan dapat mengeluarkan duit anda atau melakukan apa-apa transaksi menggunakan kad bank anda.

Sebagai langkah berjaga-jaga, anda boleh praktikkan langkah-langkah di bawah supaya anda dapat menangani situasi seperti ini dengan lebih baik:

Anda dinasihatkan untuk tidak menyimpan nombor PIN kad bank anda di mana-mana lokasi seperti dalam telefon, dompet atau beg anda. Sebaiknya, anda harus ingat atau hafal nombor PIN anda. Jangan sesekali mendedahkan nombor PIN ini kepada sesiapa.

Sentiasa menyemak aktiviti dalam akaun bank anda dan ingat jumlah simpanan terakhir dalam akaun anda. Jika jumlah ini berkurangan meskipun anda tidak menggunakannya, besar kemungkinan data anda dicuri oleh pihak tidak bertanggungjawab.

Simpan rekod nombor akaun anda, nombor perkhidmatan pelanggan dan maklumat penting lain yang berkaitan dengan akaun anda supaya proses laporan anda dapat dilakukan dengan cepat dan lancar
.

Anda perlu memahami syarat bank anda mengenai kehilangan kad Debit atau kad ATM supaya anda tahu tindakan yang perlu dilakukan sekiranya perkara sebegini menimpa anda.

Kehilangan kad bank sememangnya merupakan salah satu perkara yang perlu dielakkan kerana risiko kehilangan wang simpanan dalam bank adalah agak tinggi. Seperti yang telah diingatkan beberapa kali dalam artikel ini, anda perlu mengambil tindakan yang segera apabila anda mendapati kad bank anda hilang. Ambil langkah berjaga-jaga kerana mencegah lebih baik daripada mengubati.

Selain itu, jika anda mempertimbangkan untuk mendapatkan
 insurans kereta terbaik
 di Malaysia, anda tidak perlu cari jauh-jauh, dapatkan insurans kereta anda dengan Qoala!  Selain
insurans kereta
, Qoala turut menyediakan
insurans motor
 dan
insurans rumah
 terbaik dengan harga insurans yang murah.

Kongsi:


10 Kad Kredit Terbaik di Malaysia 2022

Penggunaan kad kredit sering menjadi topik perbincangan dalam kalangan pengguna. Ramai yang beranggapan kad kredit sebagai sesuatu yang tidak perlu, membebankan dan boleh menjejaskan pengurusan kewangan jika tidak dirancang dengan baik. Secara asasnya, kad kredit merupakan salah satu medium pembayaran di Malaysia selain tunai, kad debit, e-Wallet,
Buy Now Pay Later
, QR Pay dan sebagainya.

Kad kredit membolehkan anda mendahulukan pembelian barangan atau perkhidmatan tanpa perlu membayar terus. Dalam erti kata lain, kad ini berfungsi sebagai pinjaman skala kecil sama seperti pinjaman peribadi. Apabila anda bayar menggunakan kad kredit, anda sebenarnya meminjam wang daripada bank pengeluar.

Artikel ini akan membincangkan jenis dan senarai kad kredit terbaik di Malaysia yang boleh anda pertimbangkan.

Table of Contents

Toggle

Kad Kredit: Keperluan atau Kehendak?
Tips Guna Kad Kredit
Proses, Dokumen Diperlukan untuk Permohonan
Jenis Kad Kredit yang Ditawarkan
1. Kad Kredit Ganjaran
2. Kad Kredit Pulangan Tunai
3. Kad Kredit Faedah Rendah
4. Kad Kredit Pelancongan
5. Kad Kredit Minyak Petrol
6. Kad Kredit Dining
7. Kad Kredit Beli-belah
8. Kad Kredit Islamik
9. Premium
Senarai Kad Kredit Terbaik 2022 di Malaysia
Tips Pilih Credit Card Terbaik yang Sesuai
Soalan-soalan Lazim Berkaitan Kredit Kad di Malaysia

Kad Kredit: Keperluan atau Kehendak?

Kad kredit di Malaysia berfungsi sama seperti mana-mana
pinjaman
 lain yang ditawarkan oleh bank. Apabila anda menggunakan kad ini untuk membuat pembayaran, anda secara asasnya meminjam daripada bank pengeluar kad. Jumlah pembelian akan dikumpulkan dan anda perlu bayar semula kepada bank pengeluar kad setiap hujung bulan atau pada tarikh yang dipersetujui mengikut terma dan syarat. Jika tidak, anda akan dikenakan faedah ke atas jumlah yang belum dibayar, biasanya sekitar 13.5 hingga 17.5 peratus setahun.

Adakah kad ini suatu keperluan atau kehendak? Secara asasnya, faktor ini bergantung sepenuhnya pada individu. Jika anda berdisiplin tinggi, ia mungkin tidak menjadi masalah. Namun sekiranya anda seorang yang boros, anda tidak disarankan untuk memiliki kad kredit. Ini kerana, ia mungkin menyebabkan anda berbelanja melebihi kemampuan kewangan anda dan menyebabkan anda terpaksa menanggung bil bulanan yang tinggi sehingga akhirnya diisytiharkan
 bankrap
.

Tips Guna Kad Kredit

Berikut
tips guna kredit
 card
 yang boleh anda praktikkan untuk mengelakkan anda daripada terbeban dengan komitmen kewangan yang tinggi:

Lakukan pembayaran penuh setiap kali anda lakukan pembelian;

Jangan biarkan ada bayaran yang belum dijelaskan sehingga pihak bank boleh kenakan caj faedah ke atas anda;

Bayar ikut jadual dan tidak melepasi tempoh yang ditetapkan setiap bulan.

Di Malaysia, pemegang kad kebiasaannya diwajibkan untuk membuat bayaran minimum sebanyak lima peratus atau minimum RM50 pada tarikh yang ditetapkan setiap bulan. Kegagalan berbuat demikian boleh mengakibatkan penalti atau satu peratus daripada jumlah bil yang belum dibayar (atau minimum RM10);

Berdisiplin dan berbelanja mengikut kemampuan dan keupayaan anda untuk membayarnya semula.

Proses, Dokumen Diperlukan untuk Permohonan

Secara asasnya, permohonan kad
credit
 boleh dilakukan secara dalam talian secara PERCUMA atau melalui kiosk-kiosk bank pengeluar kad yang biasanya tersedia di pasaraya dan sebagainya. Dokumen-dokumen yang diperlukan biasanya berbeza mengikut bank pengeluar kad dan memerlukan butiran-butiran berikut:

Pekerja Awam atau Swasta

Bagi kakitangan awam atau pekerja swasta, berikut antara dokumen sokongan yang diperlukan untuk permohonan kad ini:

Salinan kad pengenalan (bahagian depan & belakang);

Slip gaji untuk tiga bulan terkini;

Penyata bank untuk tiga bulan terkini; ATAU

Penyata KWSP
 untuk tiga bulan terkini.

Individu Bekerja Sendiri

Bagi individu yang bekerja sendiri pula, anda mungkin memerlukan dokumen sokongan berikut untuk
apply
 kredit kad:

Salinan kad pengenalan (bahagian depan & belakang);

Borang B / BE terkini yang diperakui oleh pihak
LHDN
.

Jenis Kad Kredit yang Ditawarkan

Di Malaysia, terdapat pelbagai jenis kad kredit yang ditawarkan. Setiap institusi kewangan menawarkan lebih daripada satu kad kredit sebagai produk mereka, dan setiap satunya mempunyai kelebihan yang tersendiri. Oleh sebab itu, ramai yang ingin memiliki kad ini keliru untuk memilih kad yang sesuai dengan keperluan. Ia biasanya ditawarkan terbahagi kepada beberapa kategori seperti berikut:

1. Kad Kredit Ganjaran

Ia memberikan anda mata ganjaran bagi setiap pembelian secara kredit. Mata ganjaran yang diterima boleh digunakan untuk menebus hadiah dan baucar-baucar lain yang ditawarkan oleh bank pengeluar.

2. Kad Kredit Pulangan Tunai

Kad jenis ini biasanya membayar kembali jumlah yang digunakan semasa pembelian kepada pemilik, dan kadar peratusannya bergantung pada bank pengeluar. Ini bermaksud, anda boleh menerima pulangan tunai bagi setiap perbelanjaan.

3. Kad Kredit Faedah Rendah

Kad ini menawarkan kadar faedah yang lebih rendah berbanding kad konvensional, sesuai untuk individu yang inginkan penjimatan.

4. Kad Kredit Pelancongan

Ia memberi anda mata ganjaran (
miles reward
) untuk pembelian terpilih. Mata ganjaran ini boleh ditebus bagi membolehkan anda nikmati ganjaran istimewa untuk pelancongan seperti tiket penerbangan dan
upgrade
 tempat duduk dengan sistem penerbangan tertentu.

5. Kad Kredit Minyak Petrol

Kad jenis ini pula menawarkan faedah berkaitan petrol seperti rebat tunai atau ganjaran tambahan minyak petrol termasuk perbelanjaan di kiosk petrol.

6. Kad Kredit
 Dining

Kad ini membolehkan anda menikmati diskaun dan promosi eksklusif daripada pelbagai jenis restoran yang mengambil bahagian setiap kali anda makan di luar.

7. Kad Kredit Beli-belah

Sekiranya anda gemar
 shopping
, kad jenis ini sesuai untuk anda. Ia menawarkan tawaran eksklusif serta pelbagai diskaun istimewa lain di pusat beli-belah popular.

8. Kad Kredit Islamik

Kad Islamik ini menawarkan pakej yang mematuhi undang-undang Syariah.

9. Premium

Kad ini menawarkan keistimewaan yang memberi tumpuan kepada produk
high-end
 dan perkhidmatan mewah seperti golf, restoran terpilih dan kelab eksklusif.

Senarai Kad Kredit Terbaik 2022 di Malaysia

Kad kredit biasanya ditawarkan oleh institusi kewangan berdaftar dengan Bank Negara Malaysia. Secara asasnya, setiap kad yang ditawarkan menawarkan keistimewaan dan ciri-ciri menarik tertakluk pada yuran dan caj tertentu yang dikenakan. Berikut merupakan senarai
credit card
 terbaik di Malaysia untuk panduan dan rujukan anda:

Kad

Kadar Faedah (%)

Yuran Tahunan

Kelayakan Gaji

Kelebihan

CIMB e-Credit Card

15

RM100

RM2,000

Kad ini sesuai jika anda gemar berbelanja secara online melalui platform beli-belah popular di Malaysia. Kad CIMB menawarkan mata ganjaran Bonus Points sehingga 12x setiap RM1.

Standard Chartered Liverpool FC Cashback

15

RM175

RM3,000

Kad ini pula khusus untuk peminat pasukan Liverpool ini menawarkan pulangan rebat tunai (
cashback
) tanpa had belanja minimum setiap bulan.

Standard Chartered JustOne Platinum MasterCard

15

RM250

RM3,000

Credit card
 Standard Chartered ini menawarkan pulangan rebat tunai sehingga 15 peratus untuk perbelanjaan runcit, transaksi e-dagang dalam talian dan transaksi atau tambah nilai
e-Wallet
.

Standard Chartered Smart Credit Card

15

RM120

RM3,000

Kad ini pula menawarkan pulangan rebat tunai menarik untuk transaksi e-Wallet, pembelian dalam talian dan untuk setiap transaksi tanpa sentuhan (
contactless payment
).

Citi Cash Back Platinum Mastercard

15

RM195

RM5,000

Citi Cash Back Platinum menawarkan pulangan rebat tunai tanpa had dengan ciri eksklusif, didatangkan dengan pelan pindahan baki, pelan bayaran ansuran mudah dan pelan pinjaman tunai.

Alliance Bank Visa Basic

15

RM20

RM2,000

Kad Alliance Bank Visa Basic sesuai sebagai
credit card
 pertama anda. Ia menawarkan ciri asas dengan penjimatan tahunan, serta syarat kelayakan permohonan yang longgar dan tidak membebankan.

Bank Rakyat Kad Muslimah

15

Percuma

RM2,000

Kad ini dicipta khusus untuk golongan wanita yang meminati fesyen dan gemar berbelanja. Ia menawarkan mata ganjaran tanpa had dan diskaun sehingga 30 peratus setiap kali anda berbelanja di butik fesyen, spa, rawatan kecantikan wajah dan di mana-mana rakan kongsi terpilih.

UOB One Visa Classic

15

RM68

RM2,000

Kad UOB menawarkan pulangan rebat tunai tanpa had setiap bulan untuk petrol, perbelanjaan runcit, telekomunikasi dan makanan. Kad ini juga didatangkan dengan pelan pindahan baki dan bayaran ansuran mudah tanpa faedah (
zero interest
).

AmBank Islamic Visa Platinum CARz Card-i

15

Percuma

RM2,000

Kad AmBank Islamic khusus untuk penjimatan petrol di hampir kesemua stesen minyak seluruh negara. Ia menawarkan rebat tunai sehingga lima peratus dan mata ganjaran AmBonus, yuran tahunan percuma seumur hidup dengan pelan ansuran mudah dan pinjaman tunai QuickCash.

Affinbank BHPetrol ‘Touch & Fuel’ MasterCard Contactless

15

RM150

RM2,000

Affinbank BHPetrol khusus untuk pengguna minyak BHPetrol. Ia menawarkan rebat tunai sehingga 10 peratus dan mata ganjaran dengan setiap perbelanjaan RM1 tanpa had. Kad ini juga didatangkan dengan pelan pindahan baki, ansuran mudah dan pendahuluan tunai.

Tips Pilih
Credit Card
 Terbaik yang Sesuai

Secara asasnya, banyak
credit card
 yang ditawarkan oleh bank yang boleh menjadi pilihan anda. Paling penting, anda disarankan untuk mempertimbangkan perkara berikut sebelum pilih kad yang sesuai dengan keperluan anda.

Ambil kira jumlah
gaji atau pendapatan
 anda;

Syarat kelayakan pendapatan untuk permohonan kad kredit berbeza mengikut jenis kad, pastikan kad yang dipohon layak dengan pendapatan anda;

Lihat keperluan anda sebelum mendapatkan kad kredit kerana biasanya
card

credit
 yang ditawarkan bergantung pada keperluan anda seperti beli-belah, melancong, rebat tunai dan sebagainya;

Ambil kira pelan-pelan lain yang ditawarkan seperti pelan pindahan baki (
Balance Transfer Plan
), pelan bayaran ansuran mudah (
Easy Payment Plan
, EPP), atau pelan ansuran tunai (
Cash Instalment Plan
, CIP).

Soalan-soalan Lazim Berkaitan Kredit Kad di Malaysia

Berikut merupakan soalan lazim berkaitan
credit card
 untuk rujukan dan panduan anda:

Bolehkah saya menggunakan kredit kad untuk mendapatkan pendahuluan tunai?

Tidak, anda tidak boleh menggunakan kad ini untuk mendapatkan pendahuluan tunai. Namun begitu, ada sesetengah pengeluar kad ini menawarkan perkhidmatan sebegini. Rujuk pengeluar kad untuk maklumat lanjut.

Bolehkah saya menggunakan
credit card
 untuk
transfer
 atau
 cash-out
 tunai?

Tidak, anda tidak boleh menggunakan kad ini untuk memindahkan atau mengeluarkan wang.

Apakah kredit kad paling mudah lulus?

Selagi anda mempunyai skor kredit yang baik dan anda memenuhi syarat dan kelayakan seperti umur dan pendapatan minimum, permohonan anda boleh diluluskan dengan mudah.

Bolehkah saya
apply

credit card
 jika skor kredit saya kurang baik?

Memiliki
skor kredit CCRIS
 dan CTOS yang kurang baik boleh mengurangkan potensi anda untuk mendapatkan kad ini. Anda disarankan untuk meningkatkan skor kredit anda terlebih dahulu sebelum menghantar permohonan.

Semoga perkongsian ini boleh membantu anda mendapatkan kredit kad terbaik mengikut keperluan anda. Selain itu, sekiranya anda sedang mencari
insurans kereta terbaik
 atau
insurans motor murah
, layari laman web Qoala untuk info lanjut. Anda boleh
bandingkan insurans
 daripada beberapa
syarikat insurans terbaik
 dengan tawaran harga terbaik sekali gus menjanjikan perlindungan yang menyeluruh untuk anda dan keluarga anda.

Kongsi:


Kelayakan Pinjaman Perumahan: Cara Kira & Semak Gaji Beli Rumah

Ramai dalam kalangan pembeli rumah pertama yang tertanya-tanya berapa kelayakan gaji
beli rumah
 atau kelayakan pinjaman perumahan yang sesuai mengikut gaji. Tidak kira berapa gaji anda, jika dilakukan dengan cara yang betul anda boleh
beli rumah pertama
 meskipun dengan
gaji RM1,500
. Oleh sebab itu, anda disarankan untuk ketahui kelayakan serta cara kiraan
 loan
 rumah dengan gaji anda dan faktor-faktor yang mungkin akan menyebabkan permohonan pinjaman perumahan anda ditolak.

Table of Contents

Toggle

Faktor Pengaruhi Kelayakan Pinjaman Perumahan Mengikut Gaji di Malaysia
1. Nisbah Khidmat Hutang (DSR)
2. Laporan CTOS
3. Rekod CCRIS
4. Pendapatan Boleh Guna Bersih (NDI)

Faktor Pengaruhi Kelayakan Pinjaman Perumahan Mengikut Gaji di Malaysia

Secara asasnya, banyak faktor perlu diambil kira bagi menentukan kelayakan gaji beli rumah atau kelayakan pinjaman perumahan mengikut gaji. Bank melihat kepada beberapa faktor sebelum meluluskan
loan
 perumahan
 anda antaranya kestabilan pendapatan serta kemampuan anda untuk membayar balik pinjaman. Ia bagi mengelakkan anda daripada tidak mampu membayar balik pinjaman perumahan sehinggakan anda
diisytiharkan muflis
.

1. Nisbah Khidmat Hutang (DSR)

Apa maksud DSR? Secara asasnya, DSR atau
Debt Service Ratio
 merujuk pada nisbah hutang seseorang individu berbanding pendapatan bersih. Dalam erti kata mudah, ia merupakan kayu ukur yang ditetapkan oleh institusi kewangan bagi menentukan kemampuan seseorang pemohon untuk membayar balik hutang pinjaman. Oleh sebab itu, bank melihat kadar DSR sebelum meluluskan permohonan pinjaman anda.

Kenapa Kadar DSR Ini Penting?

Bank atau institusi kewangan merujuk kepada kadar ini untuk mengetahui seberapa banyak amaun yang anda peruntukkan daripada
pendapatan atau gaji
 anda setiap bulan untuk membayar balik komitmen dan pinjaman anda. Cara ini membolehkan bank menilai risiko dan kemampuan anda untuk melangsaikan pinjaman sekiranya permohonan pinjaman yang baharu diluluskan. Ia juga dapat mengurangkan kemungkinan risiko peminjam gagal membayar balik pinjaman yang perlu dihadapi oleh pihak bank.

Berapa Had Maksimum DSR?

Bank Negara Malaysia menetapkan kadar DSR maksimum sekitar 70 peratus. Meskipun begitu, ada sesetengah bank yang menetapkan kadar DSR yang lebih tinggi atau lebih rendah bergantung pada penilaian risiko atau profil kewangan seseorang individu. Anda disarankan untuk rujuk bank anda untuk info lanjut. Namun biasanya, kadar DSR bank secara kasar adalah sebanyak 60 peratus untuk individu berpendapatan bersih di bawah RM3,000 atau 70 peratus untuk individu berpendapatan bersih melebihi RM3,000.

Gaji Beli Rumah: Formula Kira Kelayakan Pinjaman Perumahan (DSR)

Secara ringkasnya, pihak bank mudah untuk meluluskan
permohonan pinjaman
 individu dengan kadar DSR yang rendah. Ini kerana, mereka dianggap mempunyai lebihan baki pendapatan berbanding gaji yang diterima sekali gus membolehkan mereka membayar balik hutang pinjaman tanpa sebarang masalah. Anda boleh rujuk cara kira kelayakan gaji beli rumah seperti berikut:

i. Senaraikan Pendapatan Bersih

Apa maksud gaji bersih?
 Pendapatan bulanan bersih
 merujuk pada gaji kasar setelah ditolak dengan potongan tetap seperti
caruman KWSP
, SOCSO, EIS, zakat dan
potongan cukai pendapatan
. Formula untuk mendapatkan gaji bersih adalah seperti berikut:

Gaji Bersih = Pendapatan Kasar – Potongan Tetap (KWSP, SOSCO, Cukai Pendapatan)

Sekiranya anda memiliki pendapatan tidak tetap seperti elaun kerja lebih masa (
overtime
), ia perlu dipuratakan untuk tempoh enam bulan terakhir. Andaikan anda menerima OT untuk tempoh enam bulan ialah RM6,000
–
 jumlah amaun yang boleh dimasukkan dalam gaji bersih adalah sebanyak RM1,000 (RM6,000/6 bulan).

Meskipun begitu, ia bergantung pada pihak bank. Ada sesetengah bank yang hanya mengambil kira 50 hingga 80 peratus daripada purata gaji tambahan tersebut. Anda boleh rujuk bank anda untuk info lanjut. Bagi membantu anda memahami dengan lebih baik, anda boleh lihat contoh pengiraan seperti berikut.

Andaikan Encik Amir menerima gaji kasar sebanyak RM4,500 tidak termasuk potongan KWSP, SOCSO, cukai pendapatan dan
 zakat
 (anggaran penolakan RM500 sebulan). Untuk tempoh enam bulan, beliau juga turut menerima pendapatan tidak tetap (
claim overtime
) sebanyak RM3,600.

Gaji Bersih = (Pendapatan Kasar RM4,500 – Potongan Tetap RM500) + (Overtime RM3,600/6 bulan)

=
RM4,600

ii. Kira Perbelanjaan atau Komitmen Bulanan Semasa

Selain pendapatan bersih, kelayakan gaji beli rumah juga diukur melalui jumlah komitmen sedia ada.
Komitmen bulanan semasa
 dalam konteks ini merujuk pada bayaran komitmen bulanan sedia ada merangkumi perkara-perkara seperti berikut:

Loan
 kereta;

Pinjaman peribadi;

Hutang pendidikan PTPTN
;

Pinjaman rumah;

Loan
 ASB
 (pinjaman ASB dianggap sebagai komitmen jika belum cukup setahun deposit);

Kad kredit
 (komitmen kad kredit dikira lima peratus daripada jumlah tunggakan sedia ada);

Hutang-hutang dengan institusi/agensi kerajaan.

Sebagai contoh, dalam kes Encik Amir, komitmen bulanan beliau merangkumi hutang kereta (RM1,000), pinjaman peribadi (RM500) dan tunggakan
kad kredit
 (RM5,000). Bagi mengetahui komitmen bulanan beliau, berikut merupakan contoh pengiraan untuk panduan anda:

Kereta RM1,000 + Pinjaman Peribadi RM500 + (Tunggakan Kad Kredit 5% x RM5,000)

=
RM1,750

Selain komitmen sedia ada, kadar DSR turut mengambil kira komitmen baharu sekiranya pinjaman diluluskan. Sebagai contoh, beliau ingin memohon pinjaman perumahan sebanyak RM500,000 dengan anggaran bayaran bulanan sebanyak
RM2,500
 sebulan.

iii. Kira Kadar DSR

Bagi memastikan DSR anda tidak melebihi had maksimum yang ditetapkan oleh pihak bank, anda perlu ketahui pendapatan bersih, komitmen sedia ada dan komitmen baharu barulah anda boleh ketahui sama ada gaji anda layak memiliki kediaman sendiri.

DSR = (Jumlah Komitmen Bulanan Semasa + Bayaran Bulanan Rumah Baru)/Pendapatan Bulanan Bersih x 100

= (RM1,750 + RM2,500)/RM4,600 x 100

=
92%

Kadar DSR semasa Encik Amir melebihi 90 peratus. Kadar peratusan ini melebihi had maksimum yang ditetapkan oleh pihak bank. Dengan kadar DSR ini, permohonan pinjaman Encik Amir berkemungkinan besar akan ditolak.

2. Laporan CTOS

CTOS Data Systems Sdn Bhd
 atau CTOS merujuk pada laporan yang digunakan oleh pihak bank dan institusi kewangan di Malaysia untuk mentaksir kepercayaan kredit dan keupayaan individu atau peminjam untuk membayar balik pinjaman.

 Laporan CTOS
 menunjukkan risiko kredit seseorang individu – semakin tinggi skor kredit, semakin rendah risiko kredit dan semakin tinggi peluang untuk bank meluluskan permohonan pinjaman anda.

Skor kredit secara asasnya memberi gambaran (
first impression
) yang baik tentang imej anda di mata pemberi pinjaman, bank dan institusi kewangan. Ia sekali gus mencerahkan peluang anda untuk mendapatkan pinjaman dengan kadar faedah pinjaman yang lebih baik.

3. Rekod CCRIS

Secara ringkas, Pusat Sistem Maklumat Rujukan Kredit (
Central Credit Reference Information System
) mengumpul maklumat kredit daripada pengendali servis kewangan di Malaysia seperti bank, broker insurans dan syarikat swasta yang menyediakan perkhidmatan utiliti seperti telekomunikasi.

Semua maklumat dan data kemudiannya dimasukkan ke dalam
laporan kredit CCRIS
 dan akan diakses oleh institusi kewangan seperti bank bagi melihat sejarah kredit anda. Dalam erti kata lain, rekod CCRIS mengandungi laporan kredit berkaitan seseorang individu seperti:

Hutang pinjaman kereta,
 loan
 perumahan,
pinjaman peribadi
 dan apa-apa pinjaman lain yang tertunggak;

Permohonan pinjaman kredit dalam tempoh 12 bulan yang telah diluluskan atau dalam proses untuk diluluskan.

4. Pendapatan Boleh Guna Bersih (NDI)

NDI atau Pendapatan Boleh Guna Bersih (
Net Disposable Income
) merujuk pada lebihan wang yang anda miliki setelah semua hutang dan komitmen bulanan ditolak. Bank akan merujuk kepada baki ini bagi menentukan sama ada anda melepasi kelayakan pinjaman perumahan dan mempunyai baki minimum yang mencukupi yang boleh membantu anda menampung kos sara hidup setiap bulan. Formula untuk menetapkan kadar NDI adalah seperti berikut:

NDI = Pendapatan Bersih – Semua Komitmen Hutang (Sedia Ada) – Komitmen Hutang (Baharu)

Setiap bank menetapkan kadar NDI berbeza bergantung pada kos sara hidup di lokasi (bandar atau luar bandar). Anda boleh rujuk bank anda untuk info lanjut. Namun biasanya, jumlah minimum untuk kehidupan yang ideal di bandar adalah sekitar RM1,500 sebulan. Manakala, kos sara hidup di luar bandar biasanya sekitar RM1,000 sebulan. Anda boleh rujuk contoh pengiraan NDI seperti berikut:

Andaikan Encik Amir menetap di Kuala Lumpur dan pendapatan bulanan bersih beliau adalah sebanyak RM3,000 sebulan. Beliau mempunyai komitmen yang perlu dijelaskan sebanyak RM1,500 sebulan. Berdasarkan formula di atas, baki pendapatan bulanan beliau ialah RM1,500 sebulan. Ini bermaksud, Encik Amir masih layak untuk mendapat
pinjaman perumahan
 kerana NDI masih di tahap selamat.

Namun begitu, sekiranya komitmen bulanan sedia ada bertambah menjadi RM2,000 sebulan, NDI beliau akan turun kepada RM1,000 sebulan. Permohonan pinjaman beliau mungkin ditolak kerana beliau tidak mempunyai amaun minimum yang ideal untuk kehidupan di bandar meskipun beliau miliki kadar DSR yang baik.

Selain itu, sekiranya anda sedang mempertimbangkan untuk mendapatkan
 insurans rumah terbaik
 dan komprehensif untuk kediaman baru anda, layari laman web Qoala untuk info lanjut. Qoala merupakan platform
insurans rumah di Malaysia
 dengan jaminan proses
beli insurans rumah
 yang selamat, mudah dan berpatutan.

Kongsi: